Ислом ва мусулмонларнинг буюк ва бой тарихи жуда кўп кашфиёт ва фатҳларга бой бўлгани шубҳасиздир. Аллоҳ Таъолонинг ёрдами билан мусулмонлар жуда кўп ер ва халқларни фатҳ қилиб, уларга ҳақ йўл ва ҳақ динни кўрсатдилар, ўргатдилар. Бунинг исботи, бугунги кунимизда ер юзида бир ярим миллиарддан ошиқ мусулмонларнинг истиқомат қилаётганидир.\nИсломнинг ғалаба сари одим қадамлар ташлашида мусулмон амирларининг ўрни катта бўлган. Мана шундай тарих саҳифаларида ёрқин нур таратиб турган юлдузларнинг бири ҳақида бугун суҳбатлашамиз. Бу одам, Росулуллоҳ соллаллоҳу алайҳи ва салламнинг ўзларидан мақтов эшитган. Росулуллоҳ соллаллоҳу алайҳи ва саллам Истанбул фатҳи ҳақида башорат қилиб: «Истанбул (Қустантиния), албатта, фатҳ қилинади. Уни фатҳ қилган қўмондон нақадар бахтли қўмондон, уни фатҳ қилган аскарлар нақадар бахтли аскарлардир», деганлар.\nТаваллуди ва ёшлиги\nУнинг тўлиқ исми – Муҳаммад II, Султон Мурод ўғли 1432 йили 29 март куни Эдирнада таваллуд топган. Муҳаммад Фотиҳ 1421 йили 18 феврал куни отаси Мурод II вафотидан сўнг тахтга чиқди. 19 ёшида у катта бир мамлакатнинг ҳукмдорига айланди. Унинг отаси уни бу ишга, яъни, ўзидан кейин умматга хизмат қилиши ва уммат ундан барака топишига тайёрлаб кетган эди.\nБуюк шахс бўлиб етишиш учун отаси уни амирлар мактабига юборади. Бу мактаб саркарда ва етакчиларни тайёрлаш мақсадида ташкил қилинган эди. У кўп билимларда муваффақиятга эришади, сўнг отаси уни Манисга ҳоким қилиб тайинлайди. У билан бирга тақвоси билан ном чиқарган ва ўз даврининг машхур олимларидан бири бўлган Аҳмад ибн Исмоил Куранийни ҳам қўшиб юборади. Византия бўйича мутахассис бўлган британиялик тарихчи Стивен Рансимен Султон Фотиҳ ҳақида: “У ўктам, бўйи унча баланд бўлмаса ҳам бақувват эди. Юзида кўзи ўткир нигоҳи билан алоҳида ажралиб турарди. Муомаласи гўзал, вазмин ва таҳсинга сазавор эди. Султон Фотиҳ ўз сирини бой бермасди. Айни вақт у нима ҳақида ўйлаётганини билиб ҳам бўлмасди. У на атрофидагиларнинг на халқининг муҳаббатини қозонишга ҳаракат қилмас эди. Бироқ, унинг ақли, ғайрати ва қатъийлиги ҳурматга лойиқ эди. Султон Фотиҳ илм аҳлига хайрихоҳ эди, санъат аҳлларини ҳам яхши кўрарди”.\nРосулуллоҳ соллаллоҳу алайҳи ва салламдан бир кун сўрашди: "Шаҳарлардан Қустантинийя ва Румдан қай бири аввал фатҳ бўлади?" Набийюллоҳ соллаллоҳу алайҳи ва саллам: "Биринчи бўлиб Қустантинийя фатҳ қилинади" дея жавоб қилдилар. (Аҳмад ва Доримий).\nУшбу ва бошқа ҳадислардан хабари бор жуда кўп мусулмон ҳукмдорлари, саркарда ва амирлари Қустантинияни (ҳозирги Истанбул) фатҳ қилишга ҳаракат қилишган. Бироқ ҳеч ким ўз мақсадига етиша олмаган. Ёш Муҳаммад Фотиҳ ҳам ёшлигидан ушбу шаҳарни фатҳ қилишни орзу қилган.\nМазкур шаҳар ниҳоятда бой, кўркам ва ҳимояси жуда мустаҳкам бўлганидан уни ишғол қилиш мумкин эмасдек эди. Баъзи тарихчилар Қустантиния ҳақида: “”Агар дунё битта мамлакат бўлганида Қустантиния ўша мамлакатнинг ягона пойтахи бўлган бўлар эди”, дейшган эди.\nҚустантиния фатҳи учун тайёргарликлар\nҚўйилган мақсадларнинг бутун мураккаблигини ҳис қилган Муҳаммад оқилона ҳарбий-сиёсий ҳаракатларни амалга ошира бошлади. У Ғарбий Европа мамлакатлари билан вақтинча тинчлик сулҳларини тузди ва бу билан ташқи ҳавфдан ўзини ҳимоя қилиб олди. Кейин у мамлакат ичидаги барча қўзғолонларни бостирди. Босфорнинг икки соҳилида истеҳком қалъалар қурди, улар ёрдамида бўғоз устидан тўла назорат ўрнатди ҳамда Қустантинияни денгиз орқали озиқ-овқат етказиб берилишидан маҳрум қилди. Муҳаммад Фотиҳ шуни яхши англардики, ҳозиргача бўйсунмай келган шаҳарни таслим қилиш учун энг замонавий қурол керак. Бу ҳақда Аллоҳ Таъоло шундай марҳамат қилади:\n«Улар учун қўлингиздан келганича куч-қувват ва эгарланган отларни тайёр қилиб қўйингиз, бу билан Аллоҳнинг душманини, ўз душманингизни ва улардан бошқа ўзингиз билмайдиганларни қўрқитасиз... » ("Анфол" сураси, 60).\nУшбу ояти каримани ҳаётга татбиқ этиш учун у тўп-замбаракларнинг энг зўр усталарини чақиртирди ва кўп миқдорда замбараклар қуйдира бошлади, шунингдек, унинг буйруғига кўра, ўша даврда 100 га яқин ҳўкизлар билан судраладиган энг катта замбарак тайёрланди. Нисбатан қисқа давр ичида ўша даврда жаҳонда тенги йўқ бўлган артиллерия шакллантирди.\nЁш ҳукмдор йирик ва қудратли флот тузишга ҳам алоҳида аҳамият қаратди. Бир неча йиллик тайёргарлик мобайнида энг замонавий замбараклар билан қуролланган бир неча юзта янги ва замонавий ҳарбий кемалар сувга туширилди. Бундан ташқари, у қўшин сафини энг яхши олимлар ва фақиҳлар билан тўлдирди, улар ғазотга чиққан аскарлар руҳини кўтарар, қўшинга юқори кўтаринкилик ва мардонаворликни бахш этар эдилар. Қунт билан қилинган икки йиллик меҳнатдан сўнг қўшин жангга тайёр эди!\n1453 йилнинг 5 апрель куни Султон Фотиҳ ўзининг 100 минг кишилик қўшинини Тўпқопида тўхтатиб қамал бошлади. Эртаси тонгда улкан тўплардан ўт очишга буюриб ҳужум бошлади ва бу билан ёш саркарда ўзининг доҳиёна бошқарув қобилиятини намойиш этди. Кундан-кунга мусулмонлар қўшини шаҳарнинг метин деворларини емиришга ҳаракат қилишди. Бироқ, византияликлар баланд ва мустаҳкам деворларида туриб қорамой, қайноқ сув, тош ва камон ўқлари ёғдирган ҳолда душманларидан ҳимояланишди. Мусулмонлар деворнинг бирор жойи қулаб тушишидан умид қилган ҳолда узоқдан тўпга тутишда давом этишди. Шу билан бирга султоннинг фармонига биноан девор остига порох қўйиб портлатиш учун лаҳм қазиш буюрилди. Бироқ, византияликлар бу режадан хабардор бўлиб унинг амалга ошишига имкон беришмади. Султон Фотиҳ бундан саросимага тушмади ва византияликларга кутилмаган зарба берди. У баландлиги Қустантиния деворларидан юқори бўлган улкан ёғоч миноралар қуришни буюрди. Баҳайбат аравалар устига ўрнатилган миноранинг ёғочларига ёниб кетишдан асраш мақсадида нам тери тикиб чиқилди. Унинг юқорисидаги супачага эса аскарлар жойлаштирилиб тобора девор томон яқинлашиб боришди. Византияликлар ёғочдан ясалган бундай қурол олдида саросимага тушган бир пайтда мусулмон аскарлари деворга етиб бориб, шаҳарнинг олд деворини бузишга муваффақ бўлишди. Узоқ давом этган қақшатқич жангдан сўнг византияликлар мусулмон ҳукмдорининг бу кашфиётини ҳам йўқ қилишга муваффақ бўлишди.\nМана навбатдаги мувоффақиятсизлик ва бунинг олдида жуда кўп саркардалар ғалабага бўлган ишонч ва умидлари пучга чиққан бўлар эди. Муҳаммад Фотиҳ эса, Аллоҳ Таъолога таваккул қилиб, Ундан нусрат ва ғалаба сўраб илтижо қиларди. Зеро Аллоҳ Таъологина ғалаба ато қилиши мумкин. Ўша даврда ҳеч бир саркарда хаёлига келмаган нарса Султон Фотиҳ хаёлига келади. Унинг режаси бир неча қайиқларни қуруқлик орқали, Босфорда жойлашган Бешиктош деган жойдан асосий кириш жойидаги занжир ҳамда византияликлар флотидан узоқроқ бўлган Олтин Мугузга ўтказишдан иборат эди. У қалъа деворлари ичида энг заиф жой Олтин Мугузда эканини жуда яхши билган.\nҚуруқлик бўйича ўтилиши керак бўлган масофа уч милни ташкил этарди! Ҳеч қанақа шароит йўқ, ердаги тупроқ шиббаланмаган, йўл ва асфальт деган нарса умуман йўқ эди. Фотиҳ ерни текислаб йўл ётқизишга амр берди. шундан сўнг у ерга тўсинларни ётқизиб, кемалар уларнинг устидан осон сирпаниб ўтиши учун ёғ билан суркашни буюрди. Ислом лашкарларининг бақувват ва чайир эркаклари Босфор кўрфази сувларидаги кемаларни қуруқликка чиқаришга ҳамда Олтин Мугуздаги хавфсиз жойгача узоқ масофага кўчиришга киришдилар. Бу ишларнинг ҳаммаси бир кечада амалга оширилди. Келгуси куннинг тонгида, қуёшнинг илк нурлари таралиши биланоқ Олтин Мугузда пайдо бўлган етмиш иккита кемада Султоннинг туғлари ҳилпирай бошлади. Кемалар ичида тиш-тирноғигача қуролланган ислом лашкарлари Аллоҳга такбир айтган ҳолда Аллоҳнинг фатҳи боис шодлигини изҳор этарди. Ушбу манзарага кўзи тушган румликлар имконсиз нарсанинг амалга оширилишидан шунчалик лол қотдиларки, руҳан тушкунликка юз тубан тутдилар.\nВизантиялик бир тарихчи: “Бунга қадар бунга ўхшаш нарсани кўрмаган ва эшитмаган эдик. Муҳаммад Фотиҳ ерни денгизга айлантирди ва унинг кемалари тўлқинлар ўрнига тоғлар орасидан сузиб ўтди. Бу амали билан у Буюк Искандардан ҳам ошиб тушди. Ҳеч кутилмаган ушбу ҳарбий ҳаракат жанг наттжасини ҳал қилди, дейиш мумкин”, деб ёзган эди.\n1453 йил 29 май, сешанба куни Султон эрталабки намоздан сўнг ўз аскарларига Аллоҳ Таъолога холис илтижо қилиб дуо қилишларини сўради. Намоздан сўнг, баланд янграган такбир садолари остида ҳужум бошланди. Ўз аскарларини ғалаба билан табриклаган Султон уларга: “Алҳамдулиллаҳ, Аллоҳ Таъоло шаҳидларни раҳматига олсин ва мужоҳидларга шон-шарафлар бўлсин, буюк Ислом умматига эса, шон-шавкат ва иззат ато қилсин”, дея зитоб қилди. Сўнг у ўз отидан тушиб, Аллоҳ Таъоло тарафидан ато этилган ғалаба учун саждага йиқилди. Аллоҳ йўлидаги ажойиб ғалабаси ва Константинополни ишғол қилгани учун мусулмонлар Султон Муҳаммадни Фотиҳ, деб атай бошладилар.\nАбу Иброҳим ибн Юсуф “Ислом эътиқоди” китобида, “Қустантиния фатҳи” бобида ёзади: “Аллоҳ субҳанаҳу ва таъоло томонидан ғалаба ато қилингандан кейин, Султон Муҳаммад Фотиҳнинг биринчи қилган иши, саждага бошини қўйиб, мусулмонларга очиқ фатҳ ва мулк бергани учун Аллоҳга шукрона келтирди. Қўшин шаҳарга кирганда, кўпчилик деворларнинг тепасига кўтарилиб, румликларнинг байроқларини юлиб ташлаб, уларни ўрнига ислом байроқларини ўрнатишни бошлашди. Бу ғалаба онларида ўнлаб мужоҳидлар шаҳарнинг энг баланд минораларидан азон чақира бошладилар. Султон Фотиҳ шаҳар марказига келганда, тўхтади ва Муҳаммад соллаллоҳу алайҳи ва салламнинг башоратлари рўёбга чиққанлиги тўғрисида хитоб қилди ва “Албатта Қустантиния фатҳ этилажак, унинг амири қандай ҳам яхши амир ва уни эгаллайдиган қўшин қандай ҳам яхши қўшиндир” ҳадисини айтди".\nМуҳаммад Фотиҳ — ғамхўр ва доно ҳукмдор\nМуҳаммад Фотиҳ нафақат ўзининг харбий юришлари билан, балки Аллоҳ Таъоло буюрган буйруқлари асосида адолат билан давлатни бошқариши орқали ҳам ном қозонган эди. У Аллоҳ Таъоло томонидан ўзига юклатилган масъулиятни қалбининг энг тубидан ҳис этар эди. Муҳаммад Фотиҳ давлат маъмурий, молиявий ишлари ва уларнинг харажатларини тартибга келтирди. Ҳарбий қўшинларни кичик-кичик гуруҳларга бўлиб, уларнинг сони ва эҳтиёжларини махсус дафтарда қайд этилган холда иш юритди. Айниқса, у вилоятларни ривожлантиришга ўз эътиборини қаратди. Масъулиятсиз вилоят ҳокимларини ишдан олиб ташлади. У ўз саройини ислоҳ қилди, атрофида жуда кўп ўз ишининг билимдонлари бўлган мутахассисларни, солиҳ ва тақводор одамларни жамлади, жуда кўп мадрасалар очди. Шифохоналар, тиббий ёрдам кўрсатадиган масканларни кўпайтирди, уларга энг яхши шифокорларни тайинлади. Ҳар бир шифохонада алоҳида жарроҳ, дорихона бошқарувчиси, тиббий ёрдам кўрсатувчи шахслар ва уларнинг ёрдамчилари бор эди. Худди Ҳорун Ар-Рошид ва Умар ибн Хаттоб розияллоҳу анҳу каби кийимини ўзгартириб олган ҳолда шаҳарнинг хароб маҳаллаларини айланар ва жамият нимага муҳтож, қандай муаммолари борлигини билиб, уларни ҳал қилар эди.\nБир сўз билан айтганда, Муҳаммад Фотиҳ тақво, солиҳ амаллар ва ўз фуқароларига нисбатан ғамхўрлик каби хислатларни ўзида мужассам қила олган эди. У етакчи, раҳбар ва ўз умматининг имоми ҳам эди.\nУшбу мақолани буюк Султон вафотидан олдин ўз ўғлига қолдирган ҳикматли васиятномасини баён қилиш билан якунлашни ихтиёр этдик.\n“Эй, жигарбандим! Умрим поёнига етди, бироқ ҳеч нарсадан афсусланмаяпман, чунки ўзимдан кейин сиздек фарзандни қолдирмоқдаман. Адолатли, ҳаққоний ва раҳмдил бўлинг. Қўл остингиздагиларга бир хилда ғамхўрлик қилинг. Ислом динини ёйишда собитқадам бўлинг, ҳақиқатдан ҳам бу Ер юзидаги ҳукмдорлар бунинг учун масъуллар. Ислом ишлари бошқа ишлардан устивор бўлиши керак ва бунда изчил бўлишингиз лозим. Диндан йироқ одамларни ўзингизга яқинлаштирманг ва улардан фойдаланманг. Бузуқлик олиб кирувчи бидъатлардан ўзингизни эҳтиёт қилинг, мамлакатнинг жиҳод олиб боришига имконият беринг, Байтул-Молни хонавайрон қилиб қўймасликлари учун уни қаттиқ назорат остида ушланг. Мардумниг молига тажовуз қилсангиз, ҳолингиз вой бўлсин, илло Шариат ҳуқуқи бўлмаса. Муҳтожларга ёрдам қўлини чўзинг. Эй, менинг фарзандим! Мендан ўрнак олинг. Мен бу дунёга келганимда, чумоли каби эдим, кейин Аллоҳ менга шунчалик кўп яхшиликларни берди. Менинг йўлимни тутинг ва мендан ибрат олинг. Тиним билмай Ислом динини улуғлашга ва мусулмонларни шарафлашга ҳаракат қилинг. Мол-мулкингизни зеб-зийнат ва ўйин-кулгига сарфламай, зарур миқдор билан қаноатланинг. Исроф ва такаббурлик – ҳалокатнинг энг катта сабабларидир”.


Навальнийнинг фонди Путиннинг «энг махфий дала ҳовлиси» ҳақида суриштирув эълон қилди\n20:46 / 16.04.2021\nНовгород областидаги Валдай кўлида Владимир Путиннинг 250 гектар майдонни эгаллаган «энг махфий ёзги қароргоҳи» борлиги ҳақида маълумотлар эълон қилинди. Қароргоҳнинг ярми Путиннинг дўсти ва «Россия» банкининг асосий акциядори Юрий Ковальчук компаниясига тегишли экани айтилмоқда.\nКоррупцияга қарши кураш фонди (ФБК) президент Владимир Путиннинг «энг махфий расмий ёзги қароргоҳи» бўйича суриштирувни эълон қилди. Гап Новгород областидаги Валдай кўлида жойлашган «Долгие Бороды» қароргоҳи ҳақида кетмоқда.\nКадастр ҳужжатларида қайд этилишича, ушбу қароргоҳнинг яшаш ҳудуди 250 гектарни ташкил этади. Шундан 150 гектари расмий равишда Россия ҳукуматига тегишли бўлиб, Федерал хавфсизлик хизмати томонидан доимий равишда фойдаланиб келинган.\nШунингдек, қароргоҳда қўшимча бинолар – омборлар, гаражлар ва кичик меҳмонхона уйлари мавжуд.\nКоррупцияга қарши кураш фонди маълумотларига кўра, қолган ерлар Владимир Путиннинг дўсти ва «Россия» банкининг асосий акциядори Юрий Ковальчукка тегишли бўлган «Prime» МЧЖ номига рўйхатдан ўтган.\n«Prime» МЧЖ қароргоҳнинг ўзига тегишли қисмини Россия президенти девонига ижарага берганини маълум қилган. Фирманинг молиявий ҳисоботларига кўра, сўнгги ўн йил ичида «Prime» ижара хизматидан 2,7 миллиард рубль даромад олган.\n«Prime»дан ижарага олинган ҳудудда 80га яқин бино жойлашган. Улар орасида майдони 3500 квадрат метр бўлган тўрт қаватли асосий сарой, хитойча павильон, рус услубдаги уйлар, ҳаммом, сауна, отхона, гольф майдончаси, кинотеатрга эга вип-ресторан, боулинг, бильярдхона ва мини-казино, шунингдек, Россия президентининг шахсий черкови мавжуд.\nФонд маълумотларига кўра, асосий қароргоҳдан унчалик узоқ бўлмаган жойда икки баравар катта бино бор – бу умумий майдони деярли 7000 квадрат метрдан иборат, иккита ер ости қаватига эга бўлган курорт мажмуаси. Ушбу бино қаватлари режаси соларюм, сузувчи бассейн, криокамералар, массаж ванналари, стоматология, косметология, лой терапияси ва лимфопрессинг хоналари, 25 метрли бассейн ва алоҳида массаж блокидан иборат.\nБошқа қаватда ётоқхона, 200 метрли зал, 500 метрли яшаш меҳмонхонаси, хизмат кўрсатиш хонаси, овқатланиш учун махсус лифт ва 13 квадрат метр аквариум мавжуд. Бинонинг ертўла қисмида ходимлар учун мўлжалланган хоналари, махсус алоқа воситалари ва техник хоналар ўрин олган.\nФонд маълумотларига кўра, Валдай қароргоҳи - Путиннинг энг севимли маскани. У ҳақида жуда кам маълумот мавжуд. Хусусан, расмий фотосуратлар ва давлат харидлари тўғрисидаги маълумотлар.\n«Қачондир Путин ҳокимиятни тарк этади, ундан қолган ҳамма нарса давлат ихтиёрига ўтади. Аммо бу ерда давлат ўз ерларининг ярмига эгалик қилади. Қолганларининг ҳаммаси – Ковальчук ихтиёрида. Йилига 300 миллион рубль исроф қилинмоқда», дейилган баёнотда.\nOpen Media 2018 йилда Юрий Ковалчук ва унинг оиласи Валдай кўлидаги қароргоҳ атрофидаги 460 гектар ўрмон ва далаларни олганини ва унинг бир қисмини бошқаришни бошлагани ҳақида ёзган. Маълумотларга кўра, 2017 йилда «Prime» компанияси қароргоҳ ҳудудида канализация ишларини амалга оширган ва уни ўз мулки сифатида рўйхатдан ўтказган.\nАввалроқ, россиялик мухолиф сиёсатчи, Коррупцияга қарши кураш фонди асосчиси Алексей Навальний Путиннинг миллиард долларлик саройи ҳақида маълумотларни эълон қилганди. Қора денгиз яқинидаги ушбу саройнинг қиймати тахминан 100 миллиард рубль атрофида баҳоланган.\nШундан сўнг, Владимир Путин россиялик талабалар билан онлайн мулоқотда Геленжикдаги саройи ҳақидаги маълумотларни инкор этиб, у ерда кўрсатилган нарсаларнинг ҳеч бири унга ёки яқин қариндошларига тегишли эмаслигини айтиб ўтган.


Янеш Ленарчич: "Ҳамкорлик самарасига умидвормиз!"\n28 ноябр 2020, Тошкент вақти: 19:26\nОзодлик билан суҳбатда ЕХҲТ расмийси¸ Тошкент учрашувларидан қаноатланганини билдирди.\nУзоқ йиллик танаффусдан сўнг илк бор Тошкентга келган ЕХҲТ қошидаги Демократик тизимлар ва инсон ҳуқуқлари идораси раҳбари Ўзбекистон расмийлари билан учрашувларидан сўнг Озодликка ана шундай некбин баëнот берди.\nТошкентга сафар қилган Европада хавфсизлик ва ҳамкорлик ташкилоти қошидаги Демократик тизимлар ва инсон ҳуқуқлари идораси раҳбари Янеш Ленарчич қатор инсон ҳуқуқлари ҳимоячилари ва журналистларнинг Ўзбекистон қамоқхоналарида қолаётганидан ташвиш билдирди. ЕХҲТ вакили узоқ йиллик танаффусдан кейинги илк сафарини расмий Тошкент билан ҳамкорлик йўлидаги муҳим қадам деб атади.\n8 сентябр куни Ўзбекистон Ташқи ишлар вазири Владимир Норов, Олий мажлис Қонунчилик палатаси спикери Дилором Тошмуҳаммедова ва Инсон ҳуқуқлари бўйича миллий марказ директори Акмал Саидовлар билан учрашган Ленарчич Ўзбекистоннинг ўз зиммасига олган халқаро мажбуриятларни бажаришга кўмаклашиш масаласини муҳокама этди.\nОзодлик саволларига Тошкентдан туриб жавоб қайтарган жаноб Ленарчич Ўзбекистон расмийлари билан ўтказган сўзлашувларига ижобий баҳо берди.\nЯнеш Ленарчич: Ҳа¸ қандайдир маънода бу учрашувлардан қониқиш ҳосил қилдим. Кўп йиллик танаффусдан сўнг Европада хавфсизлик ва ҳамкорлик ташкилоти қошидаги Демократик тизимлар ва инсон ҳуқуқлари идораси раҳбарининг Тошкентга келиши жуда муҳим қадамдир.\nИккинчидан¸ мен мезбон давлат ҳукуматининг биз билан бир қатор масалаларда ҳамкорлик қилишга тайёрлигини кўрдим. Мисол тариқасида¸ мамлакат қонунчилигини қайта кўриб чиқиш, террорчиликка қарши курашда инсон ҳуқуқларига риоя этиш, инсон ҳуқуқларига оид таълим ва малака, одам савдосига қарши кураш каби соҳаларни келтиришим мумкин.\nОзодлик: Жаноб Ленарчич¸ сафарингиздан бир муддат аввал Ўзбекистонда бир неча инсон ҳуқуқлари ҳимоячисининг ҳибсга олингани ҳақида хабар пайдо бўлган эди. Айнан ЕХҲТ ҳам озод этилишни сўраб келаëтган журналист Дилмурод Саййиднинг апелляцияси ҳозирча натижа бергани йўқ. Мана шу вазиятга муносабатингиз қандай?\nЯнеш Ленарчич: Ушбу ҳибсга олишлардан биз хавотирдамиз. Улардан бир нечтаси июл ойида содир этилди. Ўзбекистон ҳукумати вакиллари билан музокаралар давомида мен айрим инсон ҳуқуқлари фаолларининг амнистия қилинганини айтдим, аммо бошқа томондан мамлакат қамоқхоналарида ҳамон бир қатор журналист ва инсон ҳуқуқлари ҳимоячиларининг қолаётганидан ташвиш билдирдим.\nОзодлик: Биз хавотирдамиз дер экансиз, ўзбек расмийларининг бунга жавоби қандай бўлди?\nЯнеш Ленарчич: Энди… Биласизми, аниқ бир жавоб бўлгани йўқ. Шунга қарамасдан¸ менимча¸ уларнинг биз билан ҳамкорлик қилишга тайёрлиги муҳимдир. Ҳамкорлик давом этар экан¸ биз муаммолар ҳақида Ўзбекистон ҳукуматига айта оламиз.\nОзодлик: Ўзбекистон ҳукумати демократик ислоҳотларни ўтказиш ёки бугунги вазиятни ўнглашга доир қандайдир ваъдалар бердими?\nЯнеш Ленарчич: Улар мамлакатда демократик ислоҳотларни ўтказиш, инсон ҳуқуқлари ва қонун устуворлигини таъминлаш бўйича олган мажбуриятларига содиқлигини айтишди. Аммо айни пайтда улар Ўзбекистоннинг ўзига хос тарихи ва менталитети борлигига ишорат қилишди. Бунга жавобан мен бу омиллар Ўзбекистоннинг ЕХҲТ доирасида олган мажбуриятларини камайтирмаслигини таъкидладим.\nМенинг айтганим шу бўлдики, инсон ҳуқуқлари ва қонун устуворлиги Ғарб мажбуран тиқиштираётган қадриятлар эмас, балки ЕХҲТ га аъзо бўлиш чоғида Ўзбекистон бажаришни ихтиёрий равишда ўз зиммасига олган мажбуриятлардир.\nОзодлик: Жаноб Ленарчич¸ суҳбатимиз аввалида Ўзбекистон ҳукуматининг ЕХҲТ га муносабати ўзгараяпти¸ деб айтдингиз. Сизнингча¸ нима боис айнан шу кунларда Тошкент билан алоқаларни яхшилаш имкони туғилди?\nЯнеш Ленарчич: Муносабат ўзгараётгани ёки ўзгармаётгани ёки нақадар ўзгараётганини айтиш мен учун қийин. Айтганимдай, менинг ташрифим узоқ йиллар ўтиб амалга оширилаяпти ва бу Тошкентнинг биз билан ҳамкорлик қилиш нияти борлигини кўрсатади. Мен бу ҳамкорлик қачон ва қандай натижаларни беришини айта олмайман. Мен фақатгина яқин орада ҳамкорлигимиз самарасини кўришга умид қиламан.\nОзодлик: Айрим танқидчилар фикрича, ЕХҲТ нинг Тошкентдаги миссияси мутлақо ҳеч нарсага ярамаяпти ва фақат Ўзбекистон ҳукумати кўрсатмалари асосида фаолият юритаяпти. Бу ҳолат ўзгариши мумкинми?\nЯнеш Ленарчич: Авваламбор берилаётган бундай баҳога мен қўшилмайман. Яна бир нарсани таъкидлашни жоиз деб топган бўлардим. Тошкентдаги ЕХҲТ дастурлари мувофиқлаштирувчиси офиси мезбон мамлакат розилиги асосида фаолият юритади ва бунда ҳеч қандай ғайриоддий ҳолат йўқ. ЕХҲТ қошидаги Демократик тизимлар ва инсон ҳуқуқлари идораси эса¸ мутлақо бошқа асосда фаолият юритади. Тошкентдаги миссиямиз Ўзбекистон ҳукумати билан яқиндан ишлаётган бўлса ҳам улар ишлаётган лойиҳалар бўйича ютуқлар йўқ эмас.\nОзодлик: Ўзбекистонда ўтказилган аввалги барча сайловларни сизнинг идорангиз “нодемократик” деб топган эди. Сўнгги бор бундай баҳо Ислом Каримов учинчи муддатга президент этиб сайланганидан сўнг берилган эди. Жорий йил охирида Ўзбекистонда парламент сайловлари ўтказилади. Уларнинг аввалгиларидан фарқ қилишига ишонасизми?\nЯнеш Ленарчич: Бизнинг идорамиз Ўзбекистондаги сайловларни уч марта 1999, 2004 ва 2007 йилларда кузатган. Гапингиз рост. Ҳар бир сайловга берган баҳомиз салбий бўлган. Сайловлар ёки демократик қадриятлардан анча йироқ деб топилган ёки президентлик сайлови мисолида сайловлар муносиб рақибларсиз ўтказилган. Декабр ойида бўлажак сайловларга аввалдан баҳо бера олмайман. Аммо биз Ўзбекистон ҳукуматидан бу сайловни кузатиш учун ҳам таклифнома жўнатилишини кутиб қоламиз.


Германиядаги Оснабрук университети Ислом теологияси институти талабалари Марказ фаолияти билан танишди – Imom Buxoriy xalqaro ilmiy-tadqiqot markazi\nHome / ХАЛҚАРО ЯНГИЛИКЛАР / Германиядаги Оснабрук университети Ислом теологияси институти талабалари Марказ фаолияти билан танишди\n16/10/2019\tХАЛҚАРО ЯНГИЛИКЛАР, ЯНГИЛИКЛАР 308 кўрилган\nБугун юртимизга ташриф буюраётган ҳар бир хорижий мамлакат фуқароси, у хоҳ сиёсий доира вакили бўлсин ёки илмий-тадқиқотчи барчаси сўнгги йилларда Давлатимиз раҳбари томонидан халқаро анжуман ва конференцияларда илгари сурилаётган ташаббусларнинг амалий ифодасини кўриб, бу ишлар эътирофга молик эканини алоҳида таъкидламоқда.\nХусусан, 16 октябрь куни Германиянинг Оснабрук университети Ислом теологияси институтининг профессор ўқитувчилари ва бир гуруҳ талабалари ҳам Давлатимиз раҳбарининг Ислом Ҳамкорлик ташкилоти Ташқи ишлар вазирлари Кенгашининг Тошкент шаҳрида ўтказилган 43-сессиясида илгари сурилган ташаббуси асосида Самарқандда бунёд этилган Имом Бухорий халқаро илмий-тадқиқот маркази фаолияти билан яқиндан танишиб, айни жиҳатларни яна бир бор эътироф этишди.\nЭътиборли жиҳати мазкур меҳмонлар Германия олийгоҳида Моворауннаҳр ҳудудидан етишиб чиққан мутафаккир ва алломларнинг илмий меросини чуқур ўрганиш ва кенг тадқиқ қилиш устида иш олиб бормоқда.\nШу боис, меҳмонлар Самарқандга ташрифини дастлаб, буюк ҳадисшунос, муҳаддислар султони Имом Бухорий ёдгорлик мажмуасини зиёрат қилишдан бошлади.\nШундан сўнг, ул зотнинг номи билан аталувчи халқаро илмий-тадқиқот маркази ва Ҳадис илми мактаби фаолияти билан яқиндан танишди.\nМеҳмонларни Марказда директор ўринбосари Шукрулло Умаров кутиб олди. Муассаса томонидан илмий-тадқиқот, таржимонлик, халқаро ҳамкорлик йўналишида олиб борилаётган ишлар тўғрисида атрофлича маълумотлар берди.\nМарказ музей фондидан ўрин олган турли экспонотлар, қўлёзма манбаалар нусхалари, деворий суратлар меҳмонларда катта таассурот қолдирди.\nШундан сўнг, меҳмонлар ва марказ илмий тадқиқотчилари иштирокида давра суҳбати ташкил этилди. Унда ҳар икки мамлакат илмий муассасалари ҳақида маълумотлар алмашилди. Истиқболдаги режалар билан ўртоқлашди. Келгусида ҳамкорликда амалга ошириш мумкин бўлган вазифалар ҳақида сўз юритилди. Меҳмонларга Марказнинг эсдалик совғалари топширилди.\nТашриф доирасида меҳмонлар шунингдек, Ҳадис илми мактаби фаолияти билан ҳам яқиндан танишди. Талабалар билан суҳбат қилиб, яратилган шарт-шароитларни кўздан кечиришди.\nЮртимизда диний-маърифий соҳага қаратилаётган эътибор давлат сиёсати даражасида эканлигини таъкидлаб, исломшунос кадрлар тайёрлаш борасидаги ишларни юқори баҳолашди.\nМаълумот ўрнида айтиш жоиз, Германиянинг Оснабрук университети Ислом теологияси институти ўқитувчи ва талабаларининг ташрифи Ўзбекистон Республикаси ташқи ишлар вазирлиги ва Ўзбекистоннинг Германиядаги элчихонаси ҳамкорлигида ташкил этилди.


«Жиззах» ЭИЗда автомобил заводи қурилиши бошланди » Жиззах вилояти ҳокимлиги расмий ахборот сайти\nЖиззах вилояти ҳокимлиги » Иқтисодиёт » «Жиззах» ЭИЗда автомобил заводи қурилиши бошланди\n«Жиззах» эркин иқтисодий зонасида енгил тижорат микроавтобусларни ишлаб чиқариш бўйича «Uzbekistan Peugeot Citroen Automotive» заводига “тамал тоши” қўйиш маросими бўлиб ўтди.\nМазкур лойиҳа «Ўзавтосаноат» АЖ ва «Peugeot Citroen Automobiles S.A.» компаниясининг 2017 йил 16 майда имзоланган келишув ҳамда Ўзбекистон Республикаси Президентининг 2017 йил 13 июндаги “Хорижий инвестициялар иштирокидаги Uzbekistan Peugeot Citroen Automotive корхонасини ташкил этиш тўғрисида”ги ПП-3053-сонли қарори асосида амалга оширилмоқда.\nЛойиҳанинг умумий қиймати 133,3 млн. еврони ташкил этиб, шундан 50% хорижий инвестиция ҳисобланади. Лойиҳа доирасида 10,0 минг дона йўловчи ва юк ташувчи транспорт воситаларини ишлаб чиқариш кўзда тутилган. Пежо Эксперт ва Пежо Боксер модели асосида ишлаб чиқариладиган автомашиналар Россия, Эрон, Франция ва МДХ давлатларига экспорт қилиниши режалаштирилган.\nЛойиҳани амалга ошириш мақсадида 2017 йил 30-июнда “Узавтосаноат” АЖга Жиззах вилоят ҳокимлиги томонидан “Жиззах” эркин иқтисодий зонаси ҳудудидан 45 га ер майдони ажратилди. Лойиҳани амалга ошириш доирасида 600 га яқин янги бўш ишлари яратилади.


БССТ Россиянинг коронавирусга қарши вакцинасига изоҳ берди — Ўзбекистонда ва дунёда рўй бераётган энг сўнгги янгиликлар ва хабарлар, жамият, иқтисодиёт, маданият, спорт, технологияларга оид қизиқарли мақолалар.\nHome/ Jahon/БССТ Россиянинг коронавирусга қарши вакцинасига изоҳ берди\nБутунжаҳон соғлиқни сақлаш ташкилоти (БССТ) янги турдаги коронавирус COVID-19га қарши рўйхатга олинган дунёдаги биринчи вакцинанинг таъсири ва хавфсизлигини баҳолаш масаласида Россия ҳукумати билан алоқада бўлиб турибди. Бу ҳақда БССТ расмий вакили Тарик Язаревич маълум қилган.\n«Биз Россия ҳукумати билан мулоқотдамиз. Ҳозирда БССТ томонидан вакцина сифатини қайта баҳолаш устида музокаралар олиб борилмоқда», — деб айтган Язаревич.\nРоссия Ички ишлар вазирлиги ва Россия гвардиясининг юқори мартабали офицерлари товламачиликда айбланмоқда


НАФИСА МЎМИНОВА — ХАЛҚАРО ГРОССМЕЙСТЕР - Ўзбекистон овози газетаси\n22 ёшли шахматчимиз Нафиса Мўминова ўзбек қизлари ўртасида биринчи бўлиб халқаро гроссмейстер унвонига сазовор бўлди\nФарғоналик Алишер ака ва Қаноатхон опа оиласида вояга етган Н.Мўминова ҳам ана шундай ёшлардан бири.\nНафиса тўрт ёшлигидан спортга меҳр қўйиб, шахмат ўйнашни қунт билан ўрганган. Тўққиз ёшидан Қўқондаги шахмат клубида тажрибали мураббий Анваржон Алиев раҳбарлигида маҳоратини оширган. 2002 йилда ўз тенгқурлари ўртасида\nЎзбекистон чемпиони бўлган.\nМамлакатимиз миқёсидаги кўплаб мусобақаларда ғолиб ва совриндор бўлган Н.Мўминова 2007 йилда минтақавий саралаш мусобақасида биринчи ўринни эгаллаб, жаҳон чемпионатига йўлланма олди. У дунёнинг энг кучли 64 шахматчиси дона сурадиган ушбу турнирда қатнашиш учун Марказий Осиё минтақасига ажратилган ягона йўлланмани қўлга киритди ва ўзбек хотин-қизларидан катталар ўртасидаги жаҳон чемпионатида иштирок этган биринчи спортчи бўлди.\n— Катта спортга қадам қўйган кўпчилик йигит-қиз жаҳон чемпиони бўлишни орзу қилади, — дейди Н.Мўминова. — Жаҳон чемпиони бўлиш — менинг ҳам олий мақсадим. Албатта, жаҳон шахмат тожини қўлга киритиш осон иш эмас, лекин давлатимиз яратиб бераётган шароит ва имкониятлар бизга катта умид ва ўз кучимизга ишонч бағишламоқда.\nОлти йилдан буён мамлакатимиз терма жамоаси сафида халқаро мусобақаларда иштирок этиб келаётган Нафиса 2008 йилда 18 ёшгача қизлар ўртасида Осиё чемпионати кумуш медалига сазовор бўлган. Кўплаб йирик халқаро турнирларда хотин-қизлар ўртасида биринчи ўринни эгаллаган.\nУ 2010 йилда йигирма ёшгача бўлган қизлар ўртасидаги жаҳон чемпионатида кучли тўртликдан жой олди, Хитойнинг Гуанчжоу шаҳрида ўтган ёзги Осиё ўйинларининг жамоавий беллашувларида терма жамоамиздаги дугоналари — Ольга Собирова, Юлдуз Ҳамроқулова, Нодира Нодиржонова билан бирга кумуш медални қўлга киритди. 2011 йили I Марказий Осиё кубоги ва 2012 йил Тошкентда ўтказилган «Тошкент опен» халқаро шахмат турнирида ғолиб бўлди.\nН.Мўминова учун 2013 йил ҳам омадли бошланди. Халқаро шахмат федерацияси ўзбек қизига халқаро гроссмейстер унвони берилганини эълон қилди.\n— Ушбу юксак унвон биз, ёшларнинг камолоти йўлида барча шароитларни яратиб бераётган Президентимиз кўрсатаётган юксак ғамхўрликнинг амалдаги самараларидандир, — дейди Нафиса. — Биз, ўзбек ёшлари ҳар қандай соҳада энг юқори чўққиларни забт этишга қодирмиз. Бунинг учун имконият, шароит ва катта иштиёқ бор.\nНафисанинг сингиллари — Ҳулкар ва Гулруҳбегим Тоҳиржоновалар ҳам опаси изидан бориб, шахматни танлаган. ФИДЕ устаси Ҳ.Тоҳиржонова қатор халқаро турнирлар ғолиби ва совриндори бўлса, Гулруҳбегим 2011 йилда Бразилияда ўтган 18 ёшгача бўлган ўғил-қизлар ўртасидаги жаҳон чемпионатида учинчи ўринни эгаллаган.\nЎзбекистон терма жамоаси етакчиси Нафиса Мўминова энди мусобақаларда халқаро гроссмейстер, деган юксак ном билан дона суради. Бунинг масъулиятини чуқур ҳис этаётган шахматчимиз янги мавсумга пухта тайёргарлик кўрмоқда.


Илоҳи, ўзинг сори йўл кўргуз...\nHome icon Бош саҳифа»Ўзбек адабиёти»Мумтоз адабиёт»Навоийхонлик»Илоҳи, ўзинг сори йўл кўргуз...\nДаҳр боғи аро кўп истамагил айшу тараб\nКим, гули шуълайи ғам, ғунчасидур хори тааб.\nСунбула ришталарин риштаийи мақсуд дема,\nКим, кўнгуллар қуши домиға эрур барча сабаб.\nАриғи ичра ушоқ тоши агар инжу зар,\nТойири умрунг учун донаву су топти лақаб.\nАнгла зийрак қуш аниким, кўрубон мундоқ дом\nБўлмағай теграсида обхўру дона талаб.\nДона об, ҳосил этиб фазла, нажас айламағай\nБоғ саҳнини, риоят қилибон тарки адаб.\nЁ бўлуб домға муҳкам тона олмай махлас,\nУрунуб, толпинибон айламағай шўру шағаб.\nЧун Навоий кўзи боғлиқ қуш эрур олам аро.\nБу чамандин англа учмоғни насиб эт, ё Раб!\nДунё молига берилишдан қайтариш мумтоз адабиётда кўп учрайди. Таъкидланишича, мол-дунёга ортиқча меҳр қўйиш инсонни Ҳақ йўлдан оздиради, Парвардигоридан бегоналашиб, тубанлашувига сабаб бўлади. Шунинг учун ҳам сўфиёна адабиётда дунё кўпинча нозу ишва билан ошиқларини йўлдан урадиган, лекин ҳеч кимга вафо қилмайдиган хиёнаткор маъшуқага ўхшатилади. Гўёки сарвқад ва гўзал кўринадиган, аслида эса қадди букчайган, тишлари тўкилган кампирга қиёсланади.\nНавоийнинг фалсафий қарашларини ифода этган орифона асарларидан бўлмиш мазкур ғазалда хам мол-дунёнинг ёмонликлари хусусида сўз боради, унга кўнгил бермасликка, нафс тўрларидан қутулишга даъват қилинади:\nМазмуни: Бу дунё боғида кўп хам айшу тарабга берилма, унинг кўзларингни яшнатувчи гуллари аслида ғам шуъласи, қалбингга қувонч бағишловчи ғунчалари машаққат тиканларидир.\nБунда азиз умрини ўйин-кулгу, хою ҳавасга берилиб, бехуда ўтказмасликка даъват бор. Зеро, Аллоҳ ҳузурида инсон ҳар бир хатти-ҳаракати, ҳар бир айтган сўзи учун ҳисоб беради. Умрини дунё боғида айшу ишратда ўтказган кимсаларнинг қалбини қиёматда у гуллар ғам ўтига айланиб куйдиради, бағрига у ғунчалар машаққат тикани бўлиб санчилади.\nМазмуни: Дунё отлиғ маъшуқа зулфининг торларини мақсадга етказадиган восита билиб алданма, — деб огоҳлантиради шоир, — уларнинг ҳар бири аслида кўнгиллар қушини овлаш учун бир тузоқдир.\nСоч — тасаввуф шеъриятида моддий дунё тимсоли бўлиб келади. Унинг узунлиги — дунёвий хою ҳавасларнинг чек-чегарасизлигига, қалинлиги — тирикчилик ташвишларининг сон-саноқсизлигига, ҳалқа-ҳалқалиги — нафс бандалари кўнглини овлаш учун тузоққа, қоралиги — ўзига эргашганнинг қисматини қора қилишига қиёсланади ва ҳоказо. Сочнинг илонга, аждарга ўхшатилиши ҳам унинг айни маънода мол-дунёга нисбати борлигидандир.\nЯъни: «Бу дунё ариғи ичидаги майда тошчалар агарда дур бўлганида ҳам алданмаки, улар умринг қушини овлашга мўлжалланган сув ва доналардир».\nДиққат қилсангиз, ғазалда дунё ўқувчи кўз ўнгида овчи сифатида гавдалантириляпти. Бу овчининг оддий овчидан фарқи шундаки, у одамларни овлайди: тузоғини ёяди — лаззатларни ваъда қилади; суву дона сочади — неъматларини куз-кўз этади. Лекин зийрак қуш суву донага алданмайди, унинг ортида тузоқ борлигини англайди:\nБунда зийрак қуш — ўзини англаган киши дона илинжида ортиқча еб-ичиш орқасида адаб қоидаларини унутиб, боғ саҳнини нажосат билан ифлос қилмайди:\nСуву донадан емаганида ҳам қуш домга гирифтор бўлиб, кейин ундан қутулиш йўлини тополмай, уриниб, талпиниб, ғавғо кўтармайди. Тузоққа тушмаслик учун киши нақшбандиянинг «Назар бар қадам» қоидасида асослаб берилгани каби ҳар бир қадамини ўйлаб босиши, ўз хатти-ҳаракатини муттасил назорат қилиб бориши керак.\nМазкур ғазал «Хазойин ул-маоний»нинг иккинчи китоби — «Наводир уш-шабоб» девонига киритилган. Маълум бўладики, у шоирнинг йигитлик даврида ёзилган. Қарангки, бу фаслда дунё неъматларига алданиш хавфи кўпроқ бўлади.\nНавоийнинг мартаба ва нуфузи орта борса-да, у сира кибру ҳавога берилмади. Аксинча, ўз хулқини тарбиялаш, ҳаммага хокисорлик ва тавозе кўрсатиш пайида бўлди. Бу ҳақда Хондамир «Макорим ул-ахлоқда шундай ёзади: «Хар қачон подшоҳи соҳибқирондан ўз холига бирин-кетин иноят ва марҳамат кўргани сари хилват жойга борар, бош яланғочлаб, бир миқдор тупроқни бош устига сочар ва азиз нафсига ундаб айтардики, дунё мартаба ва ҳашаматларининг эътибори йўқ зинҳор бу мартабаларнинг кўлга киришини худбинлик ва такаббурликка сабабчи қилма: ўзингни тупроққа тенг тутиб, мумкин қадар фуқаро ва мискинлар ишини ҳал қилишга урин».\nДарҳақиқат, мартаба ва обрў-эътибор туфайли кибру ғурурга берилиб кетмаслик, нафсу хаво ишвасига учмай, ўзини пок сақлаб қолишнинг ўзи бўлмайди. Шунинг учун хам шоир Аллоҳга мурожаат қилиб айтадики: «Навоий бу оламда кўзи боғлиқ қушга ўхшайди, унинг дунё макрига алданишига йўл қўйма, тириклик тўрларини узиб чиқиб, илоҳий парвоз айлашини насиб эт!»\nНавоийнинг бошқа бир асари «Муножот»да ҳам шунга ўхшаш фикрларни ўқиймиз: «Илоҳи, дунё майли риштасин кўнглумдин уз ва нафсоният тийралигида хидоят шамъи била ўзунг сори йўл кўргуз!»


Метеоролог: Сардобада фалокат юз берган вақтда кучли ёмғир ҳам, кучли шамол ҳам бўлмаган - Daryo\n13:56, 04.05.2020 106802\nСирдарё вилоятидаги Сардоба сув омбори тўғонида 1 май соат 5:55 да бузилиш юз бериб, унинг атрофидаги ҳудудда вайронкор сув тошқини кузатилди. Шу куни «Ўзбекистон 24» телеканали исми ошкор этилмаган мутахассисларга таяниб, фалокатга кечаси кузатилган кучли ёмғир ва шамол сабаб бўлган бўлиши мумкинлигини хабар қилди. Ўз навбатида, Ўзбекистон сув хўжалиги вазири ўринбосари Воҳиджон Аҳмаджонов бу тахминни тасдиқлаб, фалокат «кучли ёмғир ва шамол натижасида вужудга келган тўлқин лойиҳавий режадан ортиқ бўлиши натижасида келиб чиққан»ини, бу техноген ҳодиса эканини таъкидлаган эди.\nСардоба сув омбори жойлашган ҳудуд учун Meteoblue об-ҳаво хизматидан олинган гидрометеорологик маълумотлар. Ҳарорат, ёғингарчилик ва шамол тезлиги кўрсатилган.\nНаманган Гидрометеорология бўлими раҳбари Эркин Абдулаҳатовнинг Сардоба сув омборига энг яқин (27 километр) жойлашган Янгиер метеорологик кузатув станцияси маълумотларига таяниб маълум қилишича, ҳудудда 28 апрель куни ёғингарчилик кузатилмаган, шамолнинг тезлиги сониясига 17 метргача етган. 29 апрель куни соат 8:00 дан 30 апрель соат 8:00 гача бўлган оралиқда ҳудудга 45 миллиметр ёмғир ёққан, шамолнинг тезлиги сониясига 12 метргача кучайган. 30 апрель куни соат 8:00 дан 1 май соат 8:00 гача бўлган оралиқда (фалокат 1 май соат 5:55 да юз берган) ёғингарчилик кузатилмаган, шамолнинг тезлиги энг кучайган вақтда сониясига 8 метрга етган, фалокатдан олдинги 15 соат давомида эса тезлик сониясига 2 метрдан ошмаган.\nЭркин Абдулаҳатовнинг таъкидлашича, Янгиер станциясидаги кузатувлар тарихида шамол тезлиги бўйича рекорд сониясига 45 метрни ташкил этади, бироқ фалокат арафасида бундай тезликда шамол кузатилмаган. «Воқеадан уч сутка олдин шамолнинг максимум тезлиги сониясига 17 метрни ташкил этиши ўша пайтда сувни тўлқинлантирган бўлиши мумкин. Аммо воқелик пайтида шамолнинг тезлиги сониясига 2 метр ҳам бўлмаган», — дейди метеоролог-синоптик.\nСиноптикнинг қайд этишича, 29 апрель куни кузатилган 45 миллиметрлик ёғин миқдори, ҳақиқатан ҳам, кўп. Аммо бу майдони 60 квадрат километрдан ортиқ бўлган сув омбори юзасига «бор-йўғи 2,7 миллион метр куб сув тушганини англатади» (бу умумий ҳажми 900 миллион метр куб сувни сиғдира оладиган сув омбори учун 0,3 фоизлик қиймат). Унинг қўшимча қилишича, Сардоба сув омборининг сув олиш манбаси канал ҳисобланади — у сой ёки сел ўзанларидан сув олмайди; каналдаги сувни «доим жиловласа, бошқарса бўлади», шу боис, метеоролог-синоптикнинг таъкидлашича, ташқи муҳитда пайдо бўлган сув оқими (сел ёки сув тошқини) сув омборига хавф туғдирмайди.\n«Ўзгидромет» маркази томонидан Сардобадаги фалокат арафасида ҳудудда кузатилган об-ҳаво шароитига дахлдор маълумотларнинг эълон қилиниши мақсадга мувофиқдир.\nМаълумот учун, Сардоба сув омборидаги сув тошқинидан сўнг унинг атрофида жойлашган аҳоли пунктларидан 70 мингга яқин аҳоли Сирдарё вилоятининг бошқа ва Жиззах вилояти ҳудудларига эвакуация қилинган (хавф бартараф бўлгани боис, аҳоли аста-секин уйларига қайтмоқда); ҳодиса оқибатида камида 56 киши турли даражада тан жароҳати олган, тошқин зонасида қолиб кетган юзлаб одамлар қутқарилган.\nВоқеа юз берган куниёқ Президент Шавкат Мирзиёев Сирдарё вилоятига етиб борди. У сув тошқини оқибатларини кўздан кечирди, офатдан жабрланган аҳоли билан мулоқотда бўлди, «шароит яхшиланмагунича, ҳеч бир раҳбар ҳеч қаерга кетмаслиги»ни таъкидлади. Аллақачон қайта тикланиши бошланган тўғонни бир неча бор бориб кўрди, иш жараёни билан танишди. Тўғоннинг ёрилиши юзасидан жиноят иши қўзғатилган.\nКун фотоси: Сирдарёда аҳоли вертолёт ёрдамида қутқарилмоқда\n16:05, 20.04.2022 83113\n11:38 Бугун 0\n11:13 Бугун 1759\n11:11 Бугун 1841\n11:08 Бугун 1153\n14:53, 18.05.2022 57747\n00:12, 19.05.2022 47993


14 мартдан Ўзбекистонда ҳаво ҳарорати кескин пасайиши кутилмоқда / Ўзбекистон янгиликлари, энг сўнгги хабарлар\nЖАМИЯТ 0 Шархлар 3244 кўрилди\n14 мартдан Ўзбекистонда ҳаво ҳарорати кескин пасайиши кутилмоқда\nГидрометеорология марказидан маълум қилинишича, 14 мартдан Ўзбекистон бўйлаб ҳаво ҳарорати кескин пасаяди, айрим жойларда ёғингарчиликлар кузатилади. Жойларга туман тушади.\nҚорақалпоғистонда ва Хоразм вилоятида ёғингарчиликлар бўлмайди, 14-16 март кунлари ҳарорат кечаси — -2…-7, 17 март куни -3...+2, 14-15 март кунлари кундузи +2…+7, 16-17 март кунлари +5...+10 даражани ташкил этади.\nТошкент, Жиззах, Самарқанд ва Сирдарё вилоятларида 14 март куни ёғингарчиликлар кузатилади, ҳаво ҳарорати кечаси — 0…+5, жойларда -1...-3, кундузи +7…+12 даражага етади.\nНавоий ва Бухоро вилоятларида ёғингарчиликлар кутилмайди, ҳарорат кечаси — 0…+5, баъзи жойларда -1...-3, 14-15 март кунлари кундузи +5…+10, 16-17 март кунлари +12...+17 даражага етади. Навоий вилоятининг шимолида 14-16 март кунлари ҳаво ҳарорати кечаси -2...-7, 17 март куни -3...+2, 14-15 март кунлари кундузи +2…+7, 16-17 март кунлари +5...+10 даражани ташкил этади.\nҚашқадарё ва Сурхондарё вилоятларида ёғингарчилик кузатилмайди, ҳарорат кечаси — -1...-3, 14 март куни кундузи +7…+12, 15-17 март кунлари +15...+20 даражагача кўтарилади.\nАндижон, Наманган ва Фарғона вилоятларида 14 март куни ёғингарчиликлар кузатилади, ҳаво ҳарорати кечаси — +4…+9, 15-17 март кунлари 0...+5, жойларда -1...-3 даража, 14-16 март кунлари кундузи +5…+10, 17 март куни +8...+13 даража илиқ бўлиши кутилмоқда.\nТоғли ҳудудларда 14 март куни ёғингарчиликлар (ёмғир, қор) кузатилади, қор кўчиши хавфи бор. Ҳарорат кечаси — -2…-7, кундузи -2…+3 даражани ташкил этади.


Жиззахда "Uzdigitaltv" фаолиятини бошладими? Нега Россия телеканаллари узиб қўйилди...\nсана : 13-10-2018 / Жамият, Жиззах янгиликлари\nЎтган йил якунида 20 дан ортиқ Россия ва бошқа хориж телеканаллари жиззахлик телетомошабинларга бепул тарзда намойиш этила бошлади. Айни кунларда бу имкониятдан томошабинлар махрум этилди.\nЎзбекистон МТЖ Купер қўл остида илк ғалабани қўлга киритди\nсана : 13-10-2018 / Спорт\nЎзбекистон ҳамда КХДР терма жамоалари ўртасидаги ўртоқлик учрашуви ўз ниҳоясига етди. "Миллий” стадионида бўлиб ўтган ўйинда ҳамюртларимиз икки тўп фарқи билан ғалаба қозонишди.\nЖиззах вилояти ҳокимлигида Туркия Республикасининг "Unka Muhendislik ” копманияси раҳбари Юсуф Кенан Доган вилоят ҳокими Эргаш Салиев қабулида бўлди. Бу ҳақда вилоят ҳокимлиги Ахборот хизмати хабар бермоқда.\nЖиззахда олий ўқув юрти кафедра мудири 1000 АҚШ доллари билан қўлга тушди\nЖиззах Давлат педагогика институтининг кафедра мудири лавозимида ишлаб келган Қ.У талабадан бошқа йўналишга ўтказиб қуяман деб 1000 АҚШ долларини фирибгарлик йўли билан олиб жиноятга қўл урди.\nЭктор Купер бошчилигидаги Ўзбекистон терма жамоаси бугун КХДРга қарши майдонга тушади\nБугун, 13 октябрь санасида ФИФА кунлари доирасида Эктор Купер бошчилигидаги Ўзбекистон миллий терма жамоаси Тошкентда КХДР терма жамоасига қарши майдонга тушади.\nТожикистон ўзбеклари Шавкат Мирзиёев ва Эмомvали Раҳмон номзодларини тинчлик бўйича Нобель мукофотига илгари суради\nсана : 13-10-2018 / Сиёсат\nТожикистон ўзбеклари жамияти Шавкат Мирзиёев ва Эмомали Раҳмоннинг номзодларини келгуси йилги тинчлик бўйича Нобель мукофотига илгари суриш учун имзо тўплашни бошлади. Бу ҳақда «Podrobno.uz» хабар бермоқда.\nМбаппе: "Пулларим кўп, ортиқчасини нима қиламан?"\nПСЖ ва Франция термаси ҳужумчиси Килиан Мбаппе ЖЧ-2018да берилган барча мукофот пулларини хайрия ишларига бериб юборганини маълум қилди.


Электроника дўконида ўз исмини iPhone 7'га алмаштирган илк беш кишига Apple маҳсулоти бепул тақдим қилиниши ҳақидаги эълондан сўнг Украина фуқароси Александр Турин расман iPhone Sim (Seven) номини олди. Бу ҳақида Emirates 24|7нашрида маълум қилинди, деб ёзади kun.uz\n20 ёшли iPhone Sim (Seven) жума куни орзусидаги мукофотни қўлга киритди. У агар истаса, фарзандли бўлганида асл исмини (Александр Турин) қайтариб олиши мумкинлигини таъкидлади.\nМанбага кўра, телефон баҳоси Украинада 850 АҚШ долларини ташкил қилади.\nАйфон Симнинг оиласи ва дўстлари аввалига бундан ҳайратга тушишди, бироқ кейинчалик унинг қарорини қўллаб-қувватлашди.\nУнинг опаси Татьяна Панина "бунга ишониш ва тан олиш қийин бўлгани"ни таъкидлади ва қўшимча қилди: "Ҳар бир инсон бу дунёда ўзини намоён қилиш йўлини излайди, хўш, нима учун буни шу йўл билан амалга оширмаслик керак экан?"\nБундан аввал Украинадаги "Алло" дўкони ўз исми-шарифи ни расман iPhone 7'га алмаштирган илк 5 нафар фуқарога бепул телефон тақдим қилинишини тўғрисида хабар берилганди.\nШавкат Мирзиёев қатор вазирлик ва қўмиталарда кадрларни алмаштирди\nЎзбекистон Президенти Шавкат Мирзиёевнинг қарорларига мувофиқ қатор вазирлик ва давлат қўмиталарида кадрлар алмашинуви рўй берди. Молия, Олий ва ўрта махсус таълим, уй-комуннал хизмат кўрсатиш вазирликлари тўртта вазир ўринбосарлари, Инвестициялар бўйича давлат қўмитаси, Ер ресурслари, геодезия, картография ва давлат кадастри давлат қўмитаси раисларига учта ўринбосарлар тайинланди.\nУкраиналик ўз киши исмини га алмаштирди iPhone


ЖИНСИНИ ЎЗГАРТИРИШ – ҲАРОМ! – «Ислом ота» жомеъ масжиди\nБош саҳифа/Мақолалар/ЖИНСИНИ ЎЗГАРТИРИШ – ҲАРОМ!\nЖИНСИНИ ЎЗГАРТИРИШ – ҲАРОМ!\nCАВОЛ: Инсон эркакдан аёлга ёки аксинча, аёлдан эркакка жинсини ўзгартиришга Ислом дини қандай муносабат билдиради?\nЖАВОБ: Бисмиллаҳир Роҳманир Роҳим. Ҳеч бир киши ким бўлишидан қатъий назар ўз жинсини эркакдан аёлликка ёхуд аёлдан эркакликка ўзгартиришга, Аллоҳ яратган хилқатини ўзгартиришга ҳаққи йўқдир. Балки, ҳар бир инсон Аллоҳ таоло ўзини яратган хилқатга рози бўлиши лозимдир. Ҳозирги кунда баъзи фитрати бузуқ кимсалар томонидан турли важларни баҳона қилиб, ўз жинсларини ўзгартиришга уринишлари – Ислом шариатида қатъийян ҳаром қилинган жирканч бир ишдир. Қолаверса, у нафақат ушбу одат авж олаётган миллат ва халқнинг, балки, инсониятнинг шаънига исноддир.\nПайғамбаримиз даврларида баъзи аёллар Аллоҳ йўлида жиҳод қилишни истаб, эркак киши бўлишларини орзу қиладилар. Шунда Аллоҳ таоло ушбу ҳолатдан огоҳлантириб, қуйидаги оятни нозил қилади: “Аллоҳ бирингизни бирингиздан бирор неъмат билан ортиқ қилиб қўйган бўлса, сизлар уни орзу қилманг! Эркаклар ҳам ўз касбларидан улуш олурлар, аёллар ҳам ўз касбларидан улуш олурлар. Аллоҳнинг фазлидан сўрангиз. Албатта, Аллоҳ ҳамма нарсани билувчидир” (Нисо сураси, 32-оят).\nУшбу ояти карима орқали баъзи аёлларнинг Аллоҳ йўлида жидду-жаҳд қилиш умидида ўзларини эркак бўлишларини орзу қилишдан қайтарилмоқда. Ваҳоланки, бу ўша пайтдаги бир орзунинг ўзи халос эди. Агар ушбу орзу нафсу ҳаво йўлида ҳаракатга айланса ёки амалда ушбу ишга қўл урилса, бундан батариқа авло қайтарилгани келиб чиқади.\nИслом уламолари бир оғиздан: “Эркаклик ва аёллик аъзолари тўлиқ бўлган шахсларни бир жинсдан иккинчи жинсга айлантириш мутлақо мумкин эмас. Бундай ишни қилишга уринишнинг ўзи уқубатга лойиқ жиноятдир”, дейдилар. Чунки бу, Аллоҳ яратган нарсани ўзгартиришга уринишдир. Шайтон инсонларга Аллоҳ таоло яратган нарсаларни ўзгартиришга буюради. Аллоҳ таоло Қуръони каримда бу ҳақда шундай дейди:\nلَعَنَهُ اللَّهُ وَقَالَ لَأَتَّخِذَنَّ مِنْ عِبَادِكَ نَصِيبًا مَفْرُوضًا وَلَأُضِلَّنَّهُمْ وَلَأُمَنِّيَنَّهُمْ وَلَآَمُرَنَّهُمْ فَلَيُبَتِّكُنَّ آَذَانَ الْأَنْعَامِ وَلَآَمُرَنَّهُمْ فَلَيُغَيِّرُنَّ خَلْقَ اللَّهِ وَمَنْ يَتَّخِذِ الشَّيْطَانَ وَلِيًّا مِنْ دُونِ اللَّهِ فَقَدْ خَسِرَ خُسْرَانًا مُبِينًا\nيلعن المتنمصات والمتفلجات والموشمات اللاتي يغيرن خلق الله. (رواه الامام احمد)\nяъни: “Пайғамбаримиз алайҳиссалом қош тердирувчи, тишларини орасини очувчи, баданига игна билан расм чиздирувчи; Аллоҳнинг яратганини ўзгартирувчи аёлларни лаънатлаганлар” (Имом Аҳмад ривоятлари).\nЛаънат бу – Аллоҳнинг раҳматидан маҳрум бўлишдир. Аллоҳ таоло лаънатлаган кимсани фаришталар ҳам лаънатлайдилар. Аллоҳ лаънатлаган бандага икки дунёда ҳам “қалбининг тозалиги” ёрдам бера олмайди.\nАгар бирор шахсда аёллик ва эркаклик аломатлари жамланиб қолган бўлса, бунинг ҳукми ўзгачадир. Бунда унинг ғолиб тарафига қаралади. Яъни, кимда эркаклик ғолиб бўлса, уни тиббий йўл ила даволаб эркаклигига етган шубҳани йўқотиш жоиз бўлади. Кимда аёллик ғолиб бўлса, уни тиббий йўл ила даволаб аёллигига етган шубҳани йўқотиш жоиз бўлади. Бу нарса беморлик деб эътиборга олинади ва жарроҳлик йўли билан бўладими ёки гормонлар билан бўладими даволанишга рухсат берилади.\nЛекин ҳеч қандай жисмоний касалликка учрамаган ҳолда жинс ўзгартириш бузуқлик ва ерда фасодни тарқатиш ҳисобланади ва бундайларга Аллоҳ таолонинг лаънати бўлади. Валлоҳу аълам.\nfatvo islom Жинсини ўзгартириш Транс


Чақалоқнинг тишлари чиқаётганда қандай йўл тутиш керак 29-11-2021, 19:15 | Zamin.uz\nКўп сўлак ажралиши. Ортиқча сўлак бурун ва ҳалқум бўшлиғига ўтиши натижасида бурун оқиши, йўтал пайдо бўлишга олиб келади.\nКекириш, қайт қилиш кўпайиши мумкин. Кўпинча оғиз атрофида тошмалар пайдо бўлади.\nЯнгиликлар » Жамият » Чақалоқнинг тишлари чиқаётганда қандай йўл тутиш керак?


"Пахтакор" финалда 3-бор йирик ҳисобда ғалаба қозонди\n12-марта Ўзбекистон Кубогида зафар қучган "Шерлар" бир қатор рекордларни янгилашди.\nЖамоамиз финалларда учинчи марта йирик ҳисобда зафар қучган биринчи клубга айланди. Бундан аввал 1993 йил "Навбаҳор" 3:0 ва 2002 йил "Нефтчи" 6:3 ҳисобларида мағлуб этилганди. Яна бир йирик ғалаба "Бунёдкор" - "Насаф" учрашувида кузатилган - 3:0.\n2007 йилдан кейин илк марта "Пахтакор" олтин дублга эришди. Бунга қадар жамоамиз ҳисобида олтита шундай кўрсаткич бор эди. 12 йиллик танаффусдан кейин яна чемпионат ва кубокда ғалаба қўлга киритилди, Ўзбекистон Кубогида эса 8 йиллик оралиқдан сўнг бош соврин соҳибига айландик.\nШота Арвеладзе "Пахтакор"ни бошқарган хорижлик мураббийлар орасида кубокни ютган иккинчи мутахассисга айланди. Унгача россиялик Сергей Бутенко ва туркманистонлик Тачмурод Агамуродов кубокда зафар қучганди. Драган Черан эса Ўзбекистон Кубоги финалларида хет-трик қайд этган биринчи футболчи сифатида ўз номини тарихга муҳрлаб қўйди.


“Халқаро амнистия” АҚШ ҳукуматини айблади\n“Халқаро амнистия” ташкилоти АҚШ ҳукуматини терроризмга алоқадорликда гумон қилиниб, қўлга олинган шахсларнинг “қийноққа солинишига муҳит яратаётганлик”да айблади.\nТашкилот томонидан эълон қилинган ҳужжатда қийноқлар олдини олиш ва бундай амалиётни қўллаган расмийларни жавобгарликка тортиш учун Вашингтон расмийлари зарурий чоралар кўрмагани билдирилади.\nТашкилотнинг қийноқлар ҳақидаги ушбу ҳисоботи биринчиси эмас. Аммо у БМТ ҳузуридаги Қийноқларга қарши қўмитанинг 5 – 8 май кунлари Женевада ўтказиладиган йиғилишида муҳокама қилинади. Қўмита аъзолари маҳбусларнинг қийноққа солиниши, уларга нисбатан ғайриинсоний муносабат ва жазолар қўлланилишига қарши халқаро келишувларнинг АҚШ томонидан қандай бажарилаётгани масаласини кўрб чиқади.\nВашингтон расмийлари АҚШга қарашли қамоқхоналарда маҳбуслар қийноққа солинаётгани тўғрисидаги иддаоларни рад этган. Маълумотларга кўра, АҚШ БМТ қўмитаси йиғилишига 30 аъзодан иборат делегация жўнатиш ниятида.\nШарон Крайтофф “Халқаро амнистия” ҳисоботи ҳаммуаллифларидан бири. У АҚШ делегацияси аъзоларининг ўз қарашини ҳимоя қилиши осон кечмаслигини таъкидлади.\n“Менимча, нафақат Ироқ, Афғонистон, Гуантанамода, балки дунёдаги барча махфий ҳибсхоналарда маҳбусларга нисбатан қийноқ усуллари қўлланилаётгани ва қўпол муомала қилинаётгани ҳозир ҳеч кимга сир эмас. “Халқаро амнистия” анчадан бери АҚШдаги жазони ўташ муассасаларида ҳам маҳбусларга нисбатан қийноқлар қўлланилиши ва уларга қўпол муомалада бўлинаётгани хусусида ташвиш билдириб келмоқда. АҚШ расмийлари томонидан қийноқлар қўлланилиши ҳақида мазкур ҳисоботда жамланган хавотирлар кўп жиҳатдан янгилик эмас. Бу жараён ички қонунлар доирасида бир неча ўн йилдан бери давом этиб келмоқда”, - деди Ш.Кристофф.\nБМТнинг Қийноқларга қарши қўмитасига йўлланган мактубда АҚШ ҳукумати ҳар қандай шароитда, жумладан, уруш ва фавқулодда ҳолатларда ҳам маҳбусларга нисбатан қийноқ усуллари қўлланилишига қарши экани таъкидланади.\n“Халқаро амнистия” ҳисоботи дунёнинг турли минтақаларидаги АҚШга қарашли қамоқхоналарда бўлган собиқ маҳбуслар берган кўрсатмалари асосида ҳозирланган бўлиб, улар орасида Кубадаги Гуантанамо, Ироқнинг Абу Ғраиб қамоқхонаси собиқ “мижозлари” бор.\nИроқлик 50 ёшли Абдул Жаббор ал-Аззавий АҚШ ҳарбийлари уни етти ой қамоқда сақлаган пайтда қийноққа солинганини билдиради. Унинг “Халқаро амнистия”га айтишича, дастлаб АҚШ ҳарбийлари уни тахтага ётқизиб қўйган.\n“Кейин иккала қўлимни чиғириққа боғлашди ва икки томонга торта бошлашди. Улар мени шу ҳолатда суратга олди. Ҳар савол берганларида иккала қўлимни икки томонга қаттиқроқ торта бошлади ... Улар хотиним ва катта ўғлимни олиб келиб кўз ўнгимда уларни зўрлашга таҳдид қилишди”, – дейди ироқлик собиқ маҳбус.\n“Халқаро амнистия” ҳисоботида терроризмга қарши кураш доирасида қўлга олинган шахсларнинг АҚШ ҳарбий қамоқхоналарида қийноқларга солиниши ва маҳбусларга нисбатан қўпол муомалада бўлинаётгани ҳақидаги кўплаб маълумотлар эълон қилинишига жавобан Вашингтон ҳукумати бундай ҳоллар қайтарилишининг олдини олиш учун зарурий чоралар кўрмагани билдирилади.\nАҚШ расмийлари бундай жиноятни белгиланган тартиб ва қоидаларга амал қилмаган ҳарбийлар содир этганини таъкидлашига қарамай, Шарон Крайтофф маҳбусларга нисбатан қўпол муомалада бўлиш расман тасдиқланган сиёсатдан келиб чиқаётганини тасдиқловчи далиллар борлигини айтди.\n“Биз қўмондонликдаги юқори лавозимли расмийларни Ироқ, Афғонистон ва бошқа жойларда маҳбуслар ҳуқуқларини поймол этган ҳарбийлар жавобгарликка тортилишига чақирдик ва чақиришда давом этамиз. Биз фақат қуйироқ поғонадаги ҳарбийлар жавобгарликка тортилганини кўрдик ва кўряпмиз. Биз ипнинг учи қўмондонликдаги юқори поғоналарга етиб бориши ҳақида анча вақтдан бери айтиб келяпмиз”, - деди Ш.Кристофф.\nБМТнинг Қийноқларга қарши қўмитаси Вашингтон махфий қамоқхоналар ташкил этгани тўғрисидаги иддаолар ҳамда президент Жорж Буш маҳбусларнинг қийноққа солиниши воқеалари учун масъул бўлган шахсларни жавобгарликка тортиш ҳуқуқига эга ёки эга эмаслиги ҳақида АҚШ расмийларидан сўрашни режалаган.


«Namangan city» лойиҳаси бекор қилинди - UzNews.uz\nНаманган шаҳридаги Фурқат ва Гулистон маҳаллалари ўрнида қурилиши режалаштирилган янги шаҳар қарори бекор қилинди.\nНаманган вилоят ҳокими вазифасини бажарувчи Шавкат Абдураззоқов Наманган шаҳридаги Фурқат ва Гулистон маҳаллалари ўрнида қурилиши режалаштирилган янги шаҳар қарори бекор қилинганини маълум қилди.\nВилоят ҳокими 27 сентябрь, якшанба куни аҳоли билан ўтказилган мулоқотда янги шаҳар қурилиши Наманган шаҳрига туманлардан қўшиб берилган ерларда амалга оширилишини билдирган.\nШавкат Абдураззоқов «Namangan city» лойиҳаси ўрнига амалга оширилиши режалаштирилаётган «Smart city» лойиҳаси учун Наманган шаҳридаги «Юксалиш» маҳалласи ҳамда «Орзу» кичик саноат зонасидан Тўрақўрғон туманига олиб чиқувчи янги йўл ўтадиган ҳудудни кўрсатди.\nҚайд этилишича, 2 километр узунликдаги мазкур йўл атрофида янги шаҳарча бунёд этилади.\nЯнги шаҳар қурилиши, яъни «Smart city» – «Ақлли шаҳар» лойиҳаси Наманган шаҳрига туманлардан қўшиб берилган 3686 гектар ерларда барпо этилади.\n– Уйларнинг бузилиши аҳоли учун ташвиш ва қийинчиликлар туғдириши бор гап. Наманган шаҳрига қўшни туманлар ҳисобидан 3800 гектар ер майдони қўшиб берилди. Биз янги қурилишларни шу ҳудудларда олиб борамиз. Марғилон кўчасида эса йўллар таъмирланиб, янги лотоклар ўрнатилиб, кўчаларнинг ёруғлиги таъминланади. Бундан фуқароларимиз ҳам четда турмаслиги керак. Улар хонадонлари ободлиги, кўркамлигини таъминлашлари, жиноятчиликни жиловлашда ҳиссаларини қўшишлари зарур, - деди Шавкатжон Абдураззоқов.\nАввалги лойиҳа ўрнида ҳудуд маҳаллаларини обод қилиш, асфальт ётқизиш ишларини олиб бориш сингари янги лойиҳалар тақдим этилган.


Шаҳзода Муҳаммедова: Ўлган инсонларга ҳечам ачинмайман! » Ўзбекистон янгиликлари – Zamin.uz\n25-04-2016 | 14:12\nZAMIN.UZ / Маданият / 25 Апрел 2016 года2 401\nАктриса Шаҳзода Муҳаммедовага ортиқча рекламанинг кераги йўқ. Унинг туруш-турмуши пиар, реклама. Актриса ҳаётидаги ҳар бир ҳодиса ҳақида ижтимоий тармоқлардагиларни бохабар этиб, унга ножўё гапирганларга очиқ жавоб қайтаришга ўрганган. Бугун Муҳаммедованинг Instagram’даги шахсий саҳифасига ёзиб қолдирганлари мухлисларини ҳайратда қолдирди, деб ёзмоқда "Qalampir.uz" сайти.Шаҳзода Муҳаммедова Instagram’даги шахсий саҳифасига шундай ёзади: “Тириклик – бу бахт. Лекин баъзида бу дунёда бахтли, омадли, соғлом бўлиб яшаб қолиш, ҳаёт кечириш нақадар мураккаб эканлигидан қийналиб, чўчиб, туғилганига афсус қилади инсон. Ўлган инсонларга ҳечам ачинмайман. Чунки, улар қайсидир маънода бу дунё ташвишларидан қутулиб кетади”. Юқоридаги гаплардан Шаҳзода Муҳаммедовани тушкунликка тушиб қолганини пайқаш қийин эмас.\nЎқишни тавсия қиламиз Шаҳзода Муҳаммедова ўзи тиккан либослар дўконини очяпти\n12:19 / 20-04-2016


ЎзА - Тошкент – немис архитектори нигоҳида\n25.05.2019 17:29 Чоп этиш версияси\nТошкент – немис архитектори нигоҳида\nЗамонавий Тошкент ҳақида сўз борар экан, пойтахтнинг ўзига хос меъморчилиги шаҳар маданий тараққиётининг муҳим белгиси ҳисобланишини қайд этиш керак. Буларнинг бари асрий тамаддуннинг ажралмас қисми сифатида икки минг икки юз йилдан зиёд тарихий-маданий меросга асосланади.\nГерманиялик меъмор Петер Кнох Тошкент архитектурасини ана шундай нигоҳ билан кўради.\nПетер Кнох Берлин санъат академияси битирувчиси, Санкт-Петербург санъат академияси стипендияси соҳиби. У бугунги кунда “Спектрум” халқаро инжиниринг компаниялари гуруҳининг Берлиндаги офисини бошқаради. Шу билан бирга, Петер дунё шаҳарлари меъморчилиги бўйича туркум китоблар муаллифи ҳамдир. “Спектрум” ҳомийлигида нашр этилган “Тошкент – немис архитектори нигоҳида” китоб-альбоми эса унинг навбатдаги ижодий иши.\nПойтахтимиздаги Гёте институтида мазкур китоб тақдимоти бўлиб ўтди. Унда “Спектрум” ва меъморчилик соҳасида фаолият олиб бораётган маҳаллий компаниялар вакиллари, талабалар иштирок этди.\nКитоб-альбомга сўзбошини таниқли меъмор Александр Куранов ёзган. Китобда шаҳар меъморчилигининг тарихий даврлари ва бугунги анъаналари ҳақида сўз боради. Ундан Тошкент обидалари харитаси ҳам ўрин олган.\n– Тошкент меъморчилиги тарихи ва бугунига бағишланган китоб яратиш ғояси “Tashkent sity” лойиҳаси бўйича ҳамкорлик бошлаганимизда туғилган, – дейди “Спектрум” бош директори Владимир Иванов. – Бугун ана шу ғоя амалга ошди. Тошкент гўзал шаҳар, унинг ўзига хос жозибаси бутун жаҳонни мафтун этган.\nКитоб-альбомда Ҳазрати Имом (Хастимом) мажмуаси, Кўкалдош мадрасаси, Ўзбекистон амалий санъат музейи, Рим-католик черкови, Ўзбекистон давлат академик Катта театри, Тошкент курантлари каби меъморчилик намуналари бор салобати, кўрки билан намоён бўлган.\n– Тошкент – мафтункор шаҳар. Биз суратга олиш жараёнида юксак меъморчилик ютуқларини жо этган бинолар кўплигидан уларни танлаб олишга қийналдик, – дейди Петер Кнох. – Улар шаҳар меъморчилиги тарихи, бунёдкорлик услубларининг турли-туманлиги ҳақида сўзлайди. Пойтахтингизда тарихий-меъморчилик билан замонавий шаҳарсозлик уйғунлашиб кетган. Тошкент яна бир нарсаси билан мени ўзига мафтун қилди – бу унинг яшилликка бурканганидир. Мен жаҳоннинг кўплаб шаҳарлари архитектураси билан танишман. Улар орасида Тошкентдек яшиллик билан уйғунлашган мегаполислар кам.


Чоршанба, 23 Сентябр 2015 20:10\tхарф ўлчами\nТаҳажжуд доимо менга дунёни ҳис қилишга ёрдам берган. Бу менинг Роббим билан алоқамдир. У — менинг энг яхши дўстим. У билан совуқ тунда бўлса ҳам гаплашиш мен учун бахтдир. Роббим бу вақтда менинг овозимни эшитиш учун дунё осмонига тушади. Бу ҳолатда уйқу ҳам, совуқ ҳам мени тўхтата олмайди. Мен қачондир Роббим билан албатта учрашишимни биламан ва бу Аллоҳ хоҳласа тезроқ рўй беришини истайман. Бу мен учун шундай бебаҳо вақтки, У билан барча нарса ҳақида гаплашиш билан енгиллашганимни ҳис қиламан.Ўша куни мен Аллоҳ таолодан тақводар эр насиб қилишини сўраб дуо қилдим. Биламан, ўзим у қадар тақводор эмасман, бироқ холис ва чуқур иймонга эга одам билан турмуш қурсам бахтли бўлишим мумкин ва Аллоҳ таоло мендан рози бўлади. Ҳамда синглим ва барча дугоналарим ҳаққига уларга ҳам иймонли, тақволи эрлар насиб қилишини сўраб дуо қилдим.Намозни тугатгач, эшигим олдида опам тургани ва менга тикилиб қараётганини кўрдим. Ўзимни ноқулай сездим ва унга нима керак эканини сўрадим. У мендан: “Нима деб дуо қилдинг”, – деб сўради. Мен ҳеч нима жавоб қилмадим – гапиргим келмасди.Бироқ у таслим бўлмагунимча қўймади. Уялсам-да, лекин, у ўзига қандай эр хоҳлашини сўрадим. У бироз ўйладида, жавоб берди: “Мен кимга турмушга чиқишни биламан! У жуда чиройли бўлиши керак... мовий кўзли, қўнғироқ сочли, баланд...”.“Тўхта! Мен тушундим! Сен чиройли йигитга турмушга чиқмоқчисан, тўғрими?” – деб сўрадим шунда. Бошини қимирлатиб, “Ҳа”, – деб жавоб берди у. Мен унга чиройли ташқи кўринишга эга кишига эмас, солиҳ кишига турмушга чиқишни маслаҳат бердим. Лекин у “чиройли йигит – ҳаммадан энг яхшиси”, дея астойдил туриб олди.Мен: “Покиза қалб эгаси чиройли юзли кишидан кўп чандон чиройлироқ, чунки ташқи гўзаллик ўткинчидир” – деб жавоб қилдим. Анча кеч бўлиб қолганди, ва опам ўз хонасига ухлагани кетди. Эрталаб биз коллежга йўл олдик. Йўлакдан юриб борарканман, олдимга иккита синфдош қизлар югуриб келишди ва бир-биридан ўзарга бақиришарди: “Топчи, бизга ким янги келди?!”. Мен нима бўлаётганини тушунмасдим! Сара ва Рафия ҳеч ҳам тинчланмасди ва, охири, машҳур бир мусулмон-муҳандиснинг ўғли энди бизда ўқишини айтишди. Мен: “Нима қилибди, синфимизда яна битта ўқувчи!”, – дедим. Лекин улар кўнмай, ҳамма вақт у ҳақида чуғурлашарди ва бу ишлари билан жуда жонимга тегиб кетишди.Қўнғироқ чалинди. Инглиз тили дарсига боришим керак. Синфга кирар эканман бир йигит менга назар солиб турганини пайқадим. Мен кўзимни ерга қаратиб, жойимга бориб ўтирдим.Энг яқин дугонам, Фара кечқурун уйига бошқа қизлар билан мени ҳам таклиф қилди. Эртаси куни унинг уйига бордим, бошқа опа-сингилларим ҳам шу ерда экан. Биз мазза қилиб ўтирдик, сўнг кутилмаганда Фара турмушга чиқиш ҳақида гап очиб қолди, қолганлар эса давом этиб кетди.Эртаси куни эшигимизни совчиллар қоқиб келди. Бу Амир исмлик йигит ва унинг жуда бой отаси эди. Улар отам билан гаплашиб, мени келинликка сўрашди. Мен Амир билан учрашдим ва иккимиз бироз суҳбатлашдик. У менга умуман ўхшамаган ҳамда иймони ҳам заиф эди.Расулуллоҳ саллаллоҳу алайҳи вассалом: «Қачон олдингизга динига ва хулқига рози бўладиган одам келса, бас, уни уйлантириб қўйинг, бундай қилмасангиз ерда фитна ва фасод тарқалади», дедилар. Ибн Можа, Термизий ва Ҳоким ривоятлари.Кейинги куни, СубҳанАллоҳ, ажойиб иш содир бўлди. Отамга Мусаб Абдулла исмли, жуда диндор биродаридан яна бир таклиф тушди. Унинг феъл-атвори ва қизиқишлари меникига жуда ўхшар эди. У Ислом ҳақида теран тушунчага эга эди ва мен рози бўлдим. Мусаб иккимизнинг никоҳимиздан бир йил ўтгач, энг яқин дугонам Фара Амирга турмушга чиққанидан хабар топдим. Мен банд бўлганим сабабли унинг никоҳ тўйида қатнашолмадим, аммо унга энг яхши тилакларимни ёзиб жўнатдим. У жуда ҳам бахтли эди. Фаранинг никоҳ тўйидан ҳеч қанча вақт ўтмай, Сора ва Рофиялар ҳам турмушга чиқишди. Сора ўзига жуда келишган эркакни танлаганди. Баъзиларнинг айтишича, у киноюлдузларга ўхшаркан. Рофия эса насл-насаби жуда баобрўъ оиладан бўлган кишига турмушга чиқди. Алҳамдулиллоҳ, барча дугоналарим турмуш қуришди ва мен уларнинг оилавий ҳаётида бахтли яшашини тилаб дуо қилардим. Кунлардан бир куни, менинг энг яқин дугонам Фара яна қўнғироқ қилиб қолди. Телефон гўшагидан унинг йиғлагани эшитилар ва мен ҳеч нарсага тушуна олмадим. Турмуш ўртоғимдан рухсат сўраб, дугонамникига жўнадим. Рофия ва Сара ҳам ўша ерда экан. Улар фақат эрларининг қанчалар ноҳақ, ҳудбин ва аҳмоқ эканликларини айтишарди. Мен уларга аввало тинчланиб олишни маслаҳат бердим, сўнгра кулфатга сабр қилиш кераклигини тушунтирдим.Сўнг, уларга маҳбуб пайғамбаримиз Муҳаммад саллаллоҳу алайҳи вассалом ҳадисларининг бирини эслатдим: Ҳусайн ибн Миҳсондан (р.а.) ривоят қиладилар: «У кишининг аммалари Набий саллаллоҳу алайҳи вассалом олдиларига келганида, аёлдан: «Эринг борми?» деб сўрадилар Расулуллоҳ. «Ҳа», деди. «Унга нисбатан қандай муомаладасан?» дедилар. Аёл: «Эримга ожиз ҳолларимдан бошқа пайт эътиборсизлик қилмайман. Яъни, ўзим қодир бўлган ишда калталик қилмайман. Агар уни қилишдан ожиз бўлсам, камчилик қилиб қўйишим мумкин. Шунда: «Бас, эринг сенинг жаннатинг ва дўзахингдир. Унга итоатли бўлиб рози қилсанг жаннатга, аксини қилсанг дўзахга кирасан» (Имом Аҳмад ривояти).Ўшанда мен: «Қадрли опа-сингилларим. Биламанки, ҳозир ҳаммангиз учун нақадар оғир. Бу сиз учун дарҳақиқат бахтсизликдир. Унутманг, Аллоҳ (азза ва жалла) ўзи севганларга синов юборади. Бундай қайғули кунларда Унга юзланинг. Ҳеч қачон кеч эмас. Аллоҳ сизни севади. Итоат қилинг ва ундан мадад сўранг. Ўзингиз ва эрларингиз учун кўпроқ қурбонлик ва ибодат қилинг. Унутманг, ҳар бир ёмонликдан сўнг сизга енгиллик бор. Эрларингизни бошқалар билан муҳокама қилманг. Улар сиз учун қилаётган барча ишлардан миннатдор бўлинг. Агарда улар сизга қўполлик қилишса, Аллоҳни эслатинг. Уларни динда қўллаб-қувватланг ва бошқасини Аллоҳга қолдиринг. Агарда суҳбатлашмоқчи бўлсангиз, мен борман. Энди эса кўзёшларингизни артинг, табассум қилинг ва Аллоҳнинг раҳматига умид боғланг. Аллоҳ синовларингизни енгил қилсин. Омийн», дедим.Опа-сингилларимни тинчлантириб уйга қайтдим. Алҳамдулиллоҳ, бир неча йиллар ўтиб, улар иймонда мустаҳкам бўлиб олишди. Улар Аллоҳга дуо қилишарди. Мен уларнинг юзларидаги табассумини кўриб, ўзимни бахтли хис қилдим.Аллоҳ таоло Қуръони каримда: “Албатта, муслимлар ва муслималар, мўминлар ва мўминалар, давомли итоаткор эркаклар ва давомли итоаткор аёллар, садоқатли эркаклар ва садоқатли аёллар, сабрли эркаклар ва сабрли аёллар, тавозуъли эркаклар ва тавозуъли аёллар, садақа қилгувчи эркаклар ва садақа қилгувчи аёллар, рўза тутгувчи эркаклар ва рўза тутгувчи аёллар, фаржларини сақловчи эркаклар ва (фаржларини) сақловчи аёллар, Аллоҳни кўп зикр қилгувчи эркаклар ва (Аллоҳни кўп) зикр қилгувчи аёллар–ўшаларга Аллоҳ мағфиратни ва улуғ ажрни тайёрлаб қўйгандир”, деб марҳамат қилган (Аҳзоб сураси, 35 оят).Аллоҳ таоло бизни тўғри йўлга бошласин ҳамда бизга солиҳ жуфти ҳалоллардан насиб қилсин. Омийн.\nИнтернет маълумотлари асосидаАбу Муслим тайёрлади\t« Қиз туғилишига аёллар сабабчими?\tМуҳаббат ва ширк »


Сулаймоний дафн этилди\n14:20 / 08.01.2020\nЭрон Ислом инқилоби муҳофизлари корпусининг «Ал-Қудс» махсус бўлинмаси қўмондони бўлган генерал Қосим Сулаймоний она шаҳри Кирмонда дафн этилди. Бу ҳақда CNN телеканали хабар бермоқда.\nМаълум қилинишича, у Ислом инқилоби муҳофизлари корпуси ҳарбийлари Американинг Ироқдаги икки авиабазасига ракеталар йўллаганидан бир неча соат ўтиб дафн этилган. Сулаймонийнинг тобути «шаҳидлар бўлими»га кўмилган.\nАввалига генерални дафн этиш маросими 7 январь кунига мўлжалланганди. Аммо дафн маросимига ҳаддан ташқари кўп одам тўплангани учун тиқилинч юзага келди ва талатўпда 50дан ортиқ киши ҳалок бўлди, маросим кейинга қолдирилди.\n«Ал-Қудс» махсус бўлинмаси қўмондони бўлган генерал Қосим Сулаймоний 3 январь куни Бағдодда америкалик ҳарбийлар томонидан ўлдирилганди. Пентагон баёнотига кўра эронлик генерал АҚШ президентининг буйруғига кўра ўлдирилган — Трамп Сулаймонийни биринчи рақамли террорчи деб атаган эди.\n8 январь куни Эрон АҚШнинг Ироқдаги базаларига ракета зарбалари йўллади. Ушбу ҳужум Қосим Сулаймонийнинг ўлими учун жавоб сифатида баҳоланди.\nАҚШ Марказий қўмондонлиги маълумотларига кўра, жами 15та ракета учирилган. Улардан 10таси Айн ал-Асад авиабазасига, биттаси Ироқ шимолида жойлашган Арбилдаги базага келиб тушган, тўртта ракета эса нишонгача етиб бормаган. Ироқ расмийлари Эрон томондан 22та ракета учирилганини маълум қилди.\nКейинроқ Эрон давлат телевидениеси ушбу ҳужум оқибатида АҚШ ҳарбий хизматчиларидан 80 нафари ўлдирилгани ҳақида хабар тарқатди. Эфирда ҳужум қурбонлари «америкалик террорчилар» деб аталган. Пентагон бу маълумотга изоҳ бермади, аммо аввалроқ ҳалок бўлганлар ҳақида ҳам маълумот келиб тушмаган.\nМанба: Афғонистонда қулаган самолётда Сулаймонийни ўлдириш амалиётига бошчилик қилган МРБ офицери бўлган\n20:24 / 23.01.2020\nЭронда АҚШ генерал Сулаймонийни ўлдириш учун Кувайтдаги базадан фойдалангани айтилди


Ашхободда халқаро анжуман иш бошлади\n24 ноябр 2020, Тошкент вақти: 18:06\nАшхобод ўз газ экспортини диверсификация қилиш йўлларини топиш борасида Ғарб билан ҳамкорлик қилиш иштиёқида. Бу ҳақда Туркманистон президенти Қурбоқули Бердимуҳаммедов Ашхободда энергетика хавфсизлиги бўйича халқаро анжуман очилиши чоғида маълум қилди.\nМазкур анжуманда Россия, АҚШ ва ЕИга аъзо давлатлар ҳукумат расмийлари ҳамда тадбиркорлар иштирок этмоқдалар. Унда асосий эътибор Каспий энергия заҳираларини Ғарб бозорларига етказиш билан боғлиқ масалаларга қаратилиши кутилмоқда.\nАҚШ ва ЕИ давлатлари Россия ва Украинани четлаб ўтувчи экспорт йўлларини топиш ғоясини қўллаб-қувватлаб келмоқдалар.


ЁЗГИ ТАЪТИЛДАН УНУМЛИ ФОЙДАЛАНИНГ: ЗАМОНАВИЙ ВА ДАРОМАДЛИ КАСБНИ ЎРГАНИНГ - Terabayt.Uz\nACER TRAVELMATE 117 (NETBOOK)\n2 415 000 сўм\nЁЗГИ ТАЪТИЛДАН УНУМЛИ ФОЙДАЛАНИНГ: ЗАМОНАВИЙ ВА ДАРОМАДЛИ КАСБНИ ЎРГАНИНГ\nБутун таътилда уч ой вақтни қандай қилиб мазмунли ўтказиш мумкин? Ўқувчи ва талаба бу вақт ичида нималарни ўрганиб, қандай ишларни амалга ошира олади?\nУйда бирор жиддий иш билан машғул бўлмай, бекор ўтказиш.\nДам олишга, саёҳатга бориш, ўйин-кулгу билан ўтказиш.\nПул топиш мақсадида қўшимча меҳнат қилиш.\nЎқув курсларида билимларини ошириш, касб-ҳунар ўрганиш.\nБиз энг қимматли бўлган вақтни бугун ва келажакда ҳар тарафлама фойда келтирадиган замонавий илм-ҳунар-касб ҳисобланган дастурлашни ўрганишга сарфлашни маслаҳат берамиз.\nДастурлашни ўрганиш орқали сизда янги билим, бу орқали яхши даромад ишлаб топиш, янги дўстлар орттириш, янги ғоялар ва режалар тузиш имконияти пайдо бўлади. Хуллас, олтинга тенг вақтингиздан унумли фойдаланиб ҳар томонлама ютуққа эришишингиз мумкин.\nҚарор қабул қилишда адашманг ёшликда олинган илм тошга битилган нақшдир. Вақт, ақл, маблағ каби қимматли ресурсларингизни сарфлашда хушёр ва жиддий бўлинг. Зеро, йўқотилган вақтни ортга қайтариб бўлмайди.\nForbes журнали эълон қилган ҳозирги кундаги энг бой 15 кишининг 6 нафари дастурлаш ва ахборот технологиялари соҳасида фаолият юритади. Жумладан, 122 миллиард доллар мағлабга эга бўлган Жеф Бозес машҳур онлайн савдо тармоғи ҳисобланган amazon.com асосчисидир. Бизни компьютер ҳақидаги тасаввуримизни шакллантирган Windows эслангандан, унинг асосчиси Бил Гейтс энг бой одам эканлигини ҳам эслаб ўтамиз. Ёш миллиардер ҳисобланган Марк Цукербург эса ҳозирда инсоният ижтимоий тармоғи ҳисобланган Facebookни яратиб, тармоқни муваффақиятли бошқариб келмоқда.\nУшбу журнал нашрининг маълумот беришича, жаҳон меҳнат бозорида ахборот технологиялари соҳаси мутахассисларига эҳтиёж кундан-кунга жадал ошиб бормоқда. Жумладан, бу йўналишдаги лойиҳа менежерларига йилига $121000 долларгача иш ҳақи тўланмоқда. Дастурий таъминот инженери $109000, тармоқлар хавфсизлигини таъминлаш соҳаси мутахассиси йилига $137000 долларгача маблағ ишлаб топмоқда.\n2017 йилнинг ёзида интернет ахборот сайтларида «Ўзбекистонда Ахборот технологиялари соҳасида ойлик иш ҳақи 7 миллион сўмдан 11 миллион сўмгача бўлган иш таклиф қилинмоқда», деган эълон тарқалди. Ушбу эълон аҳоли орасида анча катта қизиқиш ва муҳокамаларга сабаб бўлди. Албатта, нисбатан катта маош тўланадиган бундай ишга давлат идоралари томонидан расмий равишда эълон берилиши, иш излаётган, кўпроқ даромад қилишни хоҳлаётган фуқароларнинг эътиборини тортди. Ушбу ўзига хос шов-шувли эълон кўпчиликда «программист», «дастурчи», «девелопер» деган касблар ҳақида изланиш ва тушунчалар шаклланишига сабаб бўлди. Нима учун уларга бундай юқори маош тўланиши, бу соҳани биладиган мутахассисларга талаб юқорилиги ҳақида умумий маълумотга эга бўлишди.\n2018 йил юртимизда «Фаол тадбиркорлик, инновацион ғоялар ва технологияларни қўллаб-қувватлаш йили» деб эълон қилинди. Умуман, сўнгги йилларда давлатимиз сиёсатида ахборот технологиялари ва инновацияларни ривожлантиришга жиддий эътибор берилмоқда. Бунинг асосий сабаби юқорида айтганимиздек бу соҳанинг дунё иқтисодий тараққиётидаги ўрни билан боғлиқ. Яқин вақтларда Ўзбекистон ҳудудига Amazon, PayPal, HP, Google, Apple каби машҳур компаниялар кириб келиши кутилмоқда. Бу ўз ўрнида дастурчиларга бўлган талабни янада ошириши табиий ҳолат. Бундай имкониятга тайёр туриш фақат фойда келтиради.\nДастурлашни истаган киши ўргана олади\nАхборот технологиялари соҳасидан узоқроқ бўлган инсонларда «бу касбни эгаллаш қийин», «менинг мутахассислигим умуман бошқа-ку», «ёшим ўтиб қолди, энди кеч» каби фикрлар туғилиши табиий. Лекин, дастурчилик ҳақида интернетдан мақолаларни қидириб ўқилса фикрлар ижобий томонга ўзгаради ва дастурчиликни ўрганишга иштиёқ пайдо бўлади. Тўғри, балки келажакда кучли профессионал дастурчи бўлмаслиги мумкиндир, лекин, Frontend технологияларини бошланғич даражада яхши ўрганишининг ўзиёқ ўрганувчига илмий-ижодий ва бизнес ғояларини ривожлантириш учун катта имкониятлар эшигини очади. Ахборот оламининг чўққилари бўлган Microsoft, Apple, Google, Facebook, Amazon, Alibaba каби компанияларнинг дунёга келиши ҳам оддий қизиқиш ва иштиёқнинг самарасидир.\nДастурлашни билишнинг моддий имкониятларига етарлича мисоллар келтирилди. Унинг илмий томондан фойдаси замонавий технологияларни «ўзингизга бўйсундирасиз». Маънавий – ахлоқий томондан эса интернетда, компьютер олдида ўтказаётган вақтингизни илм ва керакли нарсаларга сарфлашни бошлайсиз.\nОта-оналар компьютер ўйинларига жуда қизиқадиган фарзандларини қандай қилиб бундан ажратиш ҳақида бош қотиришади. Дастурлашни ўргатиш бу муаммони ҳал қилишдаги энг қулай усуллардан биридир. Таҳлилларга кўра компьютер ўйинларини жуда яхши ўйнайдиган болалардан кучли дастурчилар чиққан. Бундан ташқари компьютер ўйинларини яратиш учун мураккаб технологияларни билиш талаб қилиниши билан бирга ҳозирги кунда дунёда компьютер ўйинлари бизнеси энг даромадли соҳалардан бири ҳамдир. Айтмоқчи бўлганимиз, болани бирор яхши кўрган нарсасини чеклагандан кўра ўша йўналишда уни тартиб ва назоратда бошқарган маъқул. Балки у келажакда кучли дастурчи бўлиб шаклланар. Хусусан, бугунги кун авлодининг аксарияти компьютер ўйинлари билан катта бўлмоқда.\nОдатда, дастурчилар бизнинг кўзимизга салкам бугунги куннинг даҳоларидек кўринади. Уларга ҳавас қиламиз, аммо ўзимиз ҳам улар каби бўла олишимизга кўзимиз етмайди.\nВаҳоланки, муваффақиятли дастурчилар ҳам сизу биз сингари оддий одам ва улар ҳам юксак чўққилар сари йўлни қуйи поғонадан бошлашган.\nНеча ёшда эканлигингиз, фаолият соҳангиздан қатъи назар, сиз ҳам дастурлашни ўрганишингиз мумкин. Бунинг учун олий ўқув юртига кириб ўқишга ҳам ҳожат йўқ, дастурлашни махсус ўқув курсларида ўрганиш имкони ҳам бор.\nPersonal Development Process Дастурлашни ўргатиш академияси\nPersonal Development Process дастурлаш ва чет тилларини ўргатиш ўқув курслари академияси 2017 йил сентябрь ойида ташкил этилган бўлиб, қисқа вақт ичида талабаларнинг ишончини қозонди. PDP академияси ўз олдига аниқ мақсадлар қўйганлиги, ўз соҳасининг тажрибали мутахассисларини жамлаганлиги сабабли ривожланишда давом этмоқда.\nPDP академиясида бугунги кунга келиб қуйидаги технологияларни ўргатиш бўйича ўқув курслари ташкил этилган:\n- Web Full stack Development;\nҲозирда 200 дан ортиқ талабалар ўқув курсларимизда дастурлаш сирларини ўрганишмоқда.\nPDP академиясида дарслар қулай ва шинам хоналарда интерфаол усулда, амалий машғулотлар билан ўзбек тилида олиб борилади.\nPDP академиясида дарслар ёши, таълим даражаси, маълумотидан қатъий назар талабалар ўртасида дўстона ва ўзаро ёрдам асосига қурилгандир. Билганларини ўртоқлашиш, саволлар ва масалаларга биргаликда жавоб топиш таълим олиш учун эркин ва яхши муҳитни яратади.\nPersonal Development Process ўқув марказининг манзили: Тошкент шаҳар Миробод тумани Афросиёб кўчаси, 4-уй. «Grand Trade» бизнес маркази.\nМўлжал: «Космонавтлар» метро бекати, Туркманистон элчихонаси рўпарасида.\nШунингдек, қўшимча маълумотларни қуйидаги манбалардан ҳам билиб олишингиз мумкин:\nТелефон: +99897 447 47 41\nFacebook саҳифаси: fb.me/pdp.uz\n#Personal Development Process #Дастурлаш #маслаҳат


admin - 53/149 - UzTV New York, Inc.\nЖАННАТ ИСИ КЕЛАДИ\nНоми қулоғингизга дилбар қўшиқ янглиғ эшитилувчи Водил қишлоғига яқин орада йўлингиз тушган бўлса, ажабмас. Ёз жазирамасида «Саткак ота», Етти булоқ, Чинор таги, Водил сингари дилкушо манзилларда жонингиз ором топган бўлиши табиий. Равон, текис йўллар, меваси кўплигидан қадди эгилган ўрикзор, шафтолизор, олмазор боғлар. Қуюқ барглар соя солган боғлардаги тўкин-сочинликка, сархил меваларга қарайсизу беихтиёр қалб ҳузур, шукур [...]\nЭЛШОД РАСУЛОВ Рио-де-Жанейро шаҳри мезбонлик қилаётган спорт байрами яқинлашгани сари кўнглимиздан кечаётган бу ўйлар ҳаяжон билан қоришиб кетмоқда. Кимдир оғир атлетикачиларимиз, яна кимдир эса таэквондо бўйича меҳрини қозонган спортчиларимиз номини тилга олиб, вакилларимиз, сўзсиз, зафар қучишига умид билдириляпти. Шу ўринда Олимпиада ўйинларига йўлланмани қўлга киритган вакилларимиз орасида боксчиларимизга ҳам алоҳида ишонч билан қаралаётганини таъкидлашни истардик. [...]\nДИЛШОДБЕК ТУРДИЕВ Айни чоғда жаҳон аҳли интиқиб кутаётган XXXI ёзги Олимпиада ўйинлари бошланишига саноқли кунлар қолди. Дунёнинг таниқли атлетлари орасида мамлакатимизнинг энг сара спортчилари профессионал маҳоратини синовдан ўтказди. Шубҳасиз, Олимпиада ўйинларида иштирок этиш ҳар бир давлат вакили учун чинакам фахр ҳисобланади. Қозоғистоннинг Остона шаҳрида бўлиб ўтган кураш бўйича Осиё минтақасидаги саралаш мусобақасида мамлакатимиз шарафини ҳимоя [...]\nДИЛАФРУЗ АҲМАДХОНОВА Дилафруз Аҳмадхонова 1990 йилда Риштон туманининг Жалоер қишлоғида туғилиб, вояга етди. Фарғона шаҳар имкониятлари чекланган шахслар учун ихтисослаштирилган республика касб-ҳунар коллежини битирди. 2013 йилдан паралимпия спорт ўйинларининг енгил атлетика (ядро улоқтириш) бўйича шуғуллана бошлади.2013-2015 йиллар давомида ушбу спорт тури бўйича республика чемпионатида бир неча бор ғолиб бўлиб, ўзининг нималарга қодир эканлигини амалда намоён [...]\nЕКАТЕРИНА ТУНГУСКОВА Бу номни нафақат вилоятимиз, балки бутун республикамиз енгил атлетикачилари ҳурмат билан тилга олишади. Чунки у ёшлигиданоқ спортнинг мазкур тури билан мунтазам шуғулланиб, йиллар ўтгани сайин ютуқлари салмоғи ҳам ортиб борди. 1988 йилда Қўқон шаҳрида туғилган Екатерина Тунгускова шаҳардаги 20-мактабни аъло баҳоларга битиргач, Қўқон педагогика институтининг жисмоний тарбия ва спорт факультетида ўқиди. Сўнгра шу [...]\nФАРҒОНАДА ЭНГ НАМУНАЛИ МАҲАЛЛА АНИҚЛАНДИ\nПрезидент Ислом Каримов раҳнамолигида мамлакат ижтимоий-иқтисодий ҳаётида маҳалла институтининг иштироки тобора кенгайиб боряпти. Маҳалла идоралари учун янги бинолар барпо этилиб, мавжудлари таъмирланиб, замонавий мебель ва техника билан таъминланмоқда. Фуқаролар йиғинларининг ижтимоий-иқтисодий ислоҳотлар жараёнидаги иштирокини янада кенгайтириш, тизим ходимлари фаоллигини оширишда “Энг намунали фуқароларнинг ўзини ўзи бошқариш органлари” танлови муҳим аҳамият касб этаётир. “Гўзал ва бетакроримсан, [...]\nГАВҲАР ДИЁРНИНГ ОЛМОС ДАРВОЗАСИ\nДанғара сўзи замирида “донг таратган”, “довруғи ёйилган” каби маънолар мужассамдай гўё. Қамчиқ довони Фарғона водийсини мамлакатимиз пойтахти ва бошқа вилоятлари билан боғловчи асосий йўл бўлиб қолди. Данғара тумани эса уларга гавҳар Фарғонамиз томон ташриф йўлини очиб берувчи олмос дарвозага айланди. Ҳа, гўзал Фарғонамиз сари Қамчиқ довонидан ошиб келаётган юртдошларимиз, хорижлик меҳмонларимизни аввало, Данғаранинг майин шаббодаси [...]\nДОНИЁР СОЛИЕВ Мамлакатимизда спортга меҳр қўйган ёшлар сафи кундан кунга кенгайиб бораяпти. Шуларни инобатга олган ҳолда мустақилликнинг илк йиллариданоқ, яъни 1992 йилда ташкил этилган Ўзбекистон Миллий Олимпия қўмитаси олимпия ўйинлари дастуридан ўрин олган спорт турларини ривожлантириш, истеъдодларни аниқлаш, уларнинг тўрт йилликнинг энг нуфузли мусобақасида муносиб қатнашишини таъминлашга яқиндан кўмаклашаяпти. Юртбошимизнинг “Ўзбекистон спортчиларини 2016 йилда Рио-де-Жанейро [...]\nБЕКТЕМИР МЕЛИҚЎЗИЕВ Бу спортчини бугун мамлакатимизда яхши танишади. Бокс бўйича ёшлар терма жамоасининг аъзоси бўлган қаҳрамонимизнинг эришаётган ютуқлари ҳар жиҳатдан ибратга ва эътирофга муносиб. Тинимсиз меҳнат, тажрибали мураббий тарбияси ва энг асосийси спорт мактабидаги қулай шарт-шароит Бектемирни маҳоратли боксчи қилиб етиштирди.Бектемир Мелиқўзиевнинг ринглардаги залворли зарбалари улкан ютуқларга пойдевор бўлди. У илк муваффақиятини 2012 йил Боку [...]\nШу кунларда она Ватанимизнинг қай бир гўшасига, шаҳар ва қишлоғига борманг, бунёдкорлик ва ободликка, байрам шодиёналарига гувоҳ бўласиз. Ана шундай хуш кайфият, юксак кўтаринкилик Бағдод туманида ҳам ҳукмрон. Ўзбекистон халқ шоири Иқбол Мирзо, Карима Ашурованинг “Бағдод ва бағдодликлар” номли китобига ёзган сўзбошисида ўзи туғилиб ўсган туман ҳақида шундай ёзади: “Бағдодликлар тинч-осойишта, ҳалол меҳнат билан кунини [...]\nPage 53 of 149« First‹ Previous5152535455Next ›Last »


29 ноябр 2021, Тошкент вақти: 13:24\nТожикистон ҳукумати Хитой Тоғли Бадахшон мухтор вилоятида (ТБМВ) ҳарбийлаштирилган база қуришини, лекин у тожик кучишлатар тузилмаларига берилишини билдирди.\nУшбу қўриқланадиган объект Афғонистоннинг толиблар томонидан босиб олиниши манзарасида ҳамда Тожикистон Ички ишлар вазирлиги билан Хитой Хавфсизлик вазирлиги ўртасидаги келишувга мувофиқ барпо этилади. ТБМВ Хитой билан ҳам, Афғонистон билан ҳам чегарадош.\nТожикистон ички ишлар вазирининг биринчи ўринбосари Абдураҳмон Аламшозода 27 октябрь куни парламентдаги чиқишида объект ТБМВ Ишкашим туманининг Вахан қишлоғида қурилажагини маълум қилди.\nМажлиси намояндагон депутати Толибхон Азимзодага кўра, ушбу махсус база Тожикистон ИИВга қарашли бўлади. Унинг айтишича, база қурилиши учун Хитойдан Тожикистонга келтириладиган барча жиҳозлар ва техника божхона тўловларидан озод этилган.\n“Қурилиш бюджети 55 миллион хитой юанига баҳоланмоқда, бу тахминан 100 миллион сомонийга тенг”, дейди депутат.\n2019 йилда‑ёқ “Washington Post” газетаси маҳаллий аҳолидан олинган маълумотлар ва сунъий йўлдош тасвирларига таянган ҳолда, Тоғли Бадахшон мухтор вилоятининг Мурғоб туманида, Хитой билан чегарадан бир неча чақирим ичкарида уч йилдан бери Хитой ҳарбий базаси мавжудлиги ҳақида хабар берган эди. Шу ерликлар америкалик журналистларга базада бир неча юз чоғли хитойлик ҳарбий хизматчи борлигини айтишган.\n“Сунъий йўлдош тасвирларида база икки туркум бинолар ва бир неча ҳандақ ва истеҳкомлардан иборатлиги кўринади. Объект Афғонистон чегараси яқинида жойлашган, ҳарбий истеҳкомлар Афғонистондан Тожикистонга элтувчи асосий йўлни назорат қилиш имконини беради”, дейилган мақолада.\n“Washington Post” журналистлари Мурғоб бозорида ҳарбий кийимли хитойлик аскарларни суратга олишга муваффақ бўлишган. Уст-бошидаги таниқ белгиларига қараганда аскарлар мансуб ҳарбий тузилманинг таянч қароргоҳи Хитойнинг Шинжон минтақасида жойлашган. Бозорда аскарлар тожик таржимон ҳамроҳлигида егулик харид қилишган ва мобил телефон ҳисобларига пул туширишган.


БАХТИНГДАН ОЧАЙМИ, ТАХТИНГДАН? — Ўзбекистонда ва дунёда рўй бераётган энг сўнгги янгиликлар ва хабарлар, жамият, иқтисодиёт, маданият, спорт, технологияларга оид қизиқарли мақолалар.\nHome/ Hodisalar/БАХТИНГДАН ОЧАЙМИ, ТАХТИНГДАН?\n0 1 595 6 minutes read\nҚўйлиқ бозорида янги фолбин пайдо бЎлгани, у Ҳамма нарсани тўғри башорат Қилаётгани ҳақида гап тарҚалди. Эмишки, қадимги лўлилардан қолган «сеҳрли» Қарталар Ҳамманинг ўтмиши ва келажаги ҲаҚида билар экан. Атиги 5000 сўмга инсонни нима кутаётгани тўғрисида фол кўрилармиш. Тушунишимизча, фирибгарларнинг тЎрига кўпроқ ёш қиз-жувонлар илиняпти. Аммо фолбинларга ишонадиган кап-катта эркаклар ҳам анчагина экан.\nХизр Алайҳиссалом Риштонда дафн этилганми?\nМуқаддас динимизда сеҳргарлик, фол очиш, унга ишониш катта гуноҳ ҳисобланади. Бироқ баъзи ҳолларда фолбинлар зиёратгоҳлар, мақбаралар, тарихий обидалар атрофини макон тутаётгани дилни хира қилади. Мисол учун, Риштон туманидаги Хизрбува зиёратгоҳи шундай жойга айланиб бормоқда. Бу ерда фол очиш, қўрғошин эритиб қандайдир «амал» қилиш, бошқа «сеҳргарлик» хизматларини кўрсатиш урф бўлган. Албатта, бу фирибгарликлар учун яхшигина «назр» ҳам ундирилади. Фолбинларнинг ҳамкорликда, уюшиб ишлаши даромаднинг мунтазам ошиб боришини таъминлаётир.\n— Хизрбува зиёратгоҳи маҳаллий аҳоли энг кўп борадиган масканлардан бири, — дейди меҳнат фахрийси Меҳринисо Холмирзаева. — Фарзанд ва набираларим билан бирга биз ҳам борган эдик. Набираларим зиёратгоҳни айлангани кетиб, бироздан сўнг йиғлаб қайтиб келишди. Сабабини сўрасам, қўрғошин қуйиб фол очадиган бир аёл мен яқин орада касал бўлиб вафот этишим мумкинлигини, агар у берган нарсаларни харид қилмаса, дадасининг ишлари ҳам юришмай қолишини «башорат» қилибди. Набирамга бу гаплар бидъат эканлигини қанча тушунтирмай, барибир яширинча бориб фолбин айтган арзимас нарсаларни катта пулга харид қилиб келди. Одамларнинг Хизр алайҳиссаломга бўлган ихлосидан бир гуруҳ фирибгарлар даромад орттириш мақсадида фойдаланаётгани аянчли ҳолат. Чеккадан бир фолбинни кузатдим. Ярим соатда 3 нафар мижоздан 50 минг сўмча пул ишлаб олди. Бундан ташқари, у мижозларга фолга зарур, шунингдек, бало-қазони бартараф қилиш учун керак бўлган нарсалар харид қилишни буюриб, шерикларининг ҳам бойишига кўмаклашиб юборди. Бунга чек қўйиш учун ҳукумат идоралари, уламолар бирор чора кўришлари даркор.\nСир эмаски, одамлар гавжум жойда, албатта, савдо қайнайди, битмай турган ишлар ҳам битиб кетади. Балки шунинг учунми…\n— Бу даргоҳга водий аҳолисининг ишончи жуда баланд, — дейди риштонлик журналист Ҳамид Бурҳонов. — Шу туфайли одам гавжум бўлади. Кўплаб фермерлар деҳқончилик, тадбиркорлар савдо ишларини бошлашдан, узоқ юртга сафарга чиқишдан олдин Хизрбувада фотиҳа олади. Дуоталаблар орасида фарзандсизлар, иши юришини сўраганлар ҳам кўплаб учрайди. Зиёратгоҳ атрофида маҳаллий ҳунармандлар томонидан ясалган буюмлар савдоси йўлга қўйилган. Кўпинча дор ўйналади. Полвонлар томоша кўрсатади. Тўғриси, маскан зиёратгоҳдан кўра кўпроқ сайилгоҳ, бозорни эслатади. Мақбаранинг пайдо бўлиши билан боғлиқ турли ривоятлар бор. Масалан, уларнинг бирида қайсидир уламо шу жойда Хизрни учратиб, мақбара қурдиргани тўғрисида гап кетади. Бошқасида эса Хизр алайҳиссалом бир кишининг тушига кириб шу ерда дафн қилинганини билдирганлиги, сўнгра мақбара қурилгани айтилади. Менимча, кўнгилсиз ижтимоий ҳодисаларнинг олдини олиш учун бу жойга ҳукуматимиз томонидан эътибор зарур. Ушбу маскан одамлар руҳий ҳаловат топадиган дам олиш ҳудудига айлантирилса, мақсадга мувофиқ бўларди.\nДиний уламолар Хизр алайҳиссаломнинг бу ерда дафн этилгани тўғрисида бирор-бир манба йўқлигини таъкидлашади. Мазкур мақбара атрофидаги «сеҳргарлик» билан боғлиқ воқеаларни катта гуноҳ, диний саводсизлик ва фириб йўли билан даромад қилиш деб ҳисоблашади.\n— Тўғрисини айтганда, жамоани гуноҳдан қайтаришга уринишлар кўп бўлди, — дейди Риштон тумани бош имом-хатиби вазифасини бажараётган Бозоржон қори Мамажонов. — Деярли ҳар жума намозида шу мавзу кўтарилади. Аммо лўттибозларга ихлос қилаётганлар сони тобора ортиб бормоқда. Бу ерга келаётганларнинг сон-саноғи йўқ. Натижада, баъзан кўчаларда машина қатнови ҳам тўхтаб қолади. Одам кўплигидан йўлларда қадам босишга жой бўлмайди. Маҳаллий аҳоли бу жойга «Барака мозор» деган ном ҳам қўйиб олган. Гўёки зиёратчиларнинг касби-корига, рўзғорига барака кирармиш. Кейинги пайтларда қўшни вилоятлар, республикамизнинг бошқа ҳудудларидан ҳам одамлар келиб, гўёки «омад тумори» ясатишяпти, қўрғошин қуйдириб фол очиришяпти. Тупроғидан хасталик бор жойларга суртиш шифобахш деб ҳисоблашяпти. Борган сари масканнинг «хислатлари» кўпайиб кетяпти. Қандайдир дуони пичирлаб ўқиб пиёлага эритилган қўрғошин қуйиб қилинадиган «башорат»ларга одамлар ишонишяпти. Бир сафар қандай дуо ўқилаётгани билан қизиқиб, фолбинларнинг биридан сўрадим. Эмишки, бу дуо ҳеч кимга айтилмас экан. Хизр алайҳиссалом фақат шу ерликлар учун унинг сирини очганмиш. Бу гаплар масхарабозликдан бошқа нарса эмас. Бир неча йил илгари Қўқондан машҳур, кучли илмга эга бўлган марҳум Саид Аъзамхон қори ака шу жойга келиб, одамларни бидъатдан қайтармоқчи бўлиб маъруза ўқиди. Аммо фирибгарликдан йирик даромад топаётган гуруҳларнинг одамлари у кишини тошбўрон қилишига оз қолди. Қори ака зўрға қочиб қутулди. Мақбаранинг диний-маданий ёки тарихий аҳамияти тўғрисида бирор нарса айтолмайман. Бу ҳақда ҳеч қандай манба йўқ. У тахминан 20-25, жуда бўлмаса, 30 йиллар илгари қурилган. Ҳозирда 80 ёшларга чиққан онахоннинг ҳовлисида катта тут остида жойлашган. Илгари бу жойда ўша онахон дам олиб ётадиган супа бўлган экан. Мозорнинг боши шу кампир. Асли нима бўлаётганини аниқлаш мақсадида у киши билан ҳам суҳбатлашганман. Айтишича, Хизр алайҳиссалом билан тез-тез тушида гаплашиб турармиш. Анча йиллар илгари пайғамбар кўзига кўриниб шу ерга унинг учун мақбара қурдиришни буюрган экан. Мақбара машҳур бўла бошлаганига 15 йилча бўлди. Афсуски, содир бўлаётган гуноҳ ишларга ҳозирча чек қўя олмаяпмиз.\nАлбатта, водийда машҳур онахоннинг кўнглига илоҳий куч шу ерда азиз авлиёлардан бирининг ҳоки ётгани, жойни обод қилиш кераклигини солган бўлиши мумкин. Аммо, нима бўлганда ҳам, бундай масканни «сеҳру жоду», фириб маконига айлантириш ножоиз бўлса керак. Бу борада Фарғона вилоятидаги уламоларнинг фикри якдил. Жумладан, Ўзбекистон мусулмонлари идорасининг Фарғона вилоятидаги вакили Турсунали қори Эрбўтаев мазкур зиёратгоҳда фолбинлик қилувчиларнинг амалларини бидъат ва катта гуноҳ деб ҳисоблайди.\nФолга ишониб, ажрашди\nҚишлоқда бир оилада можаро бўлди. Бунга сабаб фолбин оила бошлиғига у чет элда ишлаб юрганида хотини хиёнат қилгани тўғрисида «башорат» қилади. «Башорат» жуда ишонарли бўлиши учун оиланинг қўшнилари-ю қариндош-уруғлари тўғрисида батафсил маълумот беради. Натижада, эр-хотин шармандаларча ажрашди. Кейинроқ эса «башоратчи» қишлоқдагиларнинг ҳаммаси тўғрисида олдиндан маълумот йиғиб юриши, одамлардан эшитган ғийбат гапларни фол сифатида айтиши фош бўлиб қолди. Бироқ кўза синиб бўлганди.\nБу-ку қанча йиллар илгари, олис қишлоқлардан бирида рўй берган воқеа. Бироқ бугун фолбинлик, чилдирмакашлик, иссиқ-совуқ, «сеҳру жоду», хуллас, фирибгарлик йирик шаҳарларимизда ҳам авж оляпти. Мисол учун, пойтахтимиздаги Қўйлиқ бозорига кириш жойида ўтириб олган бир гуруҳ аёлларни кўриб, ҳайратдан ёқа ушлайсан киши. Улар «попирис» чекканича одамларга фолбинлик хизматини таклиф қилишаётир.\n— Кел, дўндиқ қиз, фол очиб қўяман. Бахтингдан очайми… Нега қўрқасан? Кел! — дея чорлади бозорга кираверишда ўтириб олган аёл. Унинг ёнида «мижоз» ҳам бор. «Мижоз»: «Ҳой, ёшлар, қўрқмасдан фол очиринг. Тўғри топяпти. Кўп жойлардаги фолбинларга борганман, аммо бу аниқ айтяпти», дея хизматни реклама қила кетди. Ҳазил учун шеригимизга фол очирдик. «Башорат»ни эшитиб эса кулиб юбордик. «Қизим, яқинда сенинг бошингга бахт қуши қўнади. Орзуйингдаги йигит билан турмуш қурасан. Йигит жуда ақлли, сени яхши кўради. Уч фарзанднинг бахтли онаси бўласан». «Холажон, ахир бу қиз турмушга чиққан-ку, тўйига яқинда бир йил бўлади», деб эътироз билдиришимиз билан фолбин аёлнинг ранги ўзгариб, бизга ўдағайлаб кетди.\nФолбинлик касбми ёки… Мисол учун, Самарқанд шаҳрида ҳам уларнинг уруғи кўп.\n— Шаҳримизда фолбинларнинг алдовига ишониб яхшигина чиқимдор бўлганлар учрайди, — дейди Дилрабо Толибова. — Айниқса, Сиёб бозори атрофида бир тўда фолбинлар тўпланиб туришади. Ўтган-кетганни ўзига чорлаб, омма эътиборини тортишга ҳаракат қилишади. Самарқанд сайёҳлар билан гавжум. Чет эллик меҳмонлар бу ерда бўлаётган ишларга ҳайрат ва ажабланиш билан қарайди. Баъзилари эса бу ҳолатдан истеҳзоли кулиб қўйишади. Бироқ бозорлар олдида тўпланган фолбинлар ном чиқарган азайимхону чилдирмачи ва бошқа товламачиларнинг хизматидаги майда фирибгарлар, холос. Улар асосан рекламачи вазифасини ўтайди. Қармоққа илинган соддароқ одамга бирор бахтсизлик ёки бахтни ваъда қилади-да, фалончи фолбинга учрашишни маслаҳат беради. Шунда ҳаммаси жойига тушармиш.\nБу ерда қарта, қаҳва қолдиғи, тўтиқуш ва бошқа усуллар билан фол очадиган фирибгарлар талайгина. Ҳуқуқ-тартибот органлари қаёққа қараяпти, ҳайрон қоласан, киши.\nМижозимни телевизордан кўраман\nҚарангки, «сеҳргарликка» ружу қўйганлар орасида мансабдор шахслар ҳам анчагина экан. Бир азайимхоннинг энг кўп пул тўлайдиган мижозини баъзан телевизордан кўриб туришини айтиб мақтангани қулоғимизга чалинган. Албатта, «сеҳргарлар» орасида обрўйини кўтариш учун шундай миш-мишларни тарқатиб юрадиганлар ҳам топилади. Бироқ шу йил жаҳон сиёсат майдонида бўлиб ўтган воқеа бунинг ортида бироз бўлса-да ҳақиқат борлигини тасдиқлайди.\nЯқинда ривожланган давлатнинг раҳбари ўз фаолияти давомида деярли барча қарорларини таниш фолбиннинг маслаҳатига кўра қабул қилгани юзасидан содир бўлган катта можаро кўпчиликка маълум. Фирибгар фолбин давлат раҳбарининг ихлосидан моддий даромад орттириш мақсадида фойдаланиб келган. Ажабланарли жиҳати, жодуси гўёки мазкур давлат раҳбарининг ишларини ривожлантирадиган фолбин алалоқибат унинг шармандаларча вазифасидан кетишига сабаб бўлди. Ўзини ҳам қонундан ҳимоя қила олмади.\nҲадисларда сеҳргарлик, фолбинлик оғир гуноҳ сифатида санаб ўтилган. Қонунларимизда-чи? Фолбинлик қилганлик учун бирор жазо борми?\nЁз ойларида интернет тармоқларида шов-шувли хабар тарқалди. Пойтахтимизда турли ҳийла-найранглар билан одамларнинг ишончига кириб, улардан катта миқдорда пул ундирган фолбин аёл қўлга тушганди. У аввалига «рекламачилар»дан самарали фойдаланиб, бадавлат аёллар ўртасида обрўйини кўтарган. Сўнг ишончига кирган одамларни чув тушира бошлаган. Масалан, тижорат билан шуғулланувчи аёл эри хиёнат қилаётганини айтиб, уни бу йўлдан қайтариб беришини сўрайди. Қармоғига наҳанг балиқ илинганини сезган фолбин уни аврашга тушади: яқинда ўлиши, агар доллар олиб келса, пулнинг серия рақамига қараб дуо ўқиб қўйиши ва шу орқали уни ўлимдан қутқариб қолишини айтади. Ҳийла-найранг йўли билан аёлдан 5300 АҚШ доллари олади. Фолбиннинг шу тариқа чув туширилган бошқа мижозлари ҳам кўп бўлган.\nВобкент туманилик нафақадаги фуқаро Х.З. ҳам шундай алдов қурбонига айлангани ҳақида ички ишлар органларига мурожаат қилган. Маълум бўлишича, нотаниш аёл уйига келиб, унга турли кўнгилсизликлар ҳақида гапирган ва агар айтганларини бажармаса, рўзғорида нохушликлар содир бўлиши ҳақида огоҳлантирган. Фолбин бало-қазолардан халос этиш эвазига ундан 640 000 сўм нақд пул, баҳоси 1 350 000 сўмлик икки дона узук, бу ҳам етмагандек хўроз ва товуғини олиб кетади. Содда аёлдан яна фойдаланиш мумкинлигини англаб, эртасига қайтиб келиб уйидаги барча пулларини олиб чиқиши лозимлиги, уларга «дуо солиб бериши», дуо солинган пуллар баракали бўлишини айтиб, ундан 5000 АҚШ долларини олади ва пулларни қора пакетга ўралган қоғозлар билан алмаштириб қочиб қолади. Суриштирув ишлари давомида жиноятни Шаҳрисабз туманида яшовчи, муқаддам Жиноят Кодексининг 168-моддаси 1-қисми билан судланган Г.М. содир этганлиги аниқланган. Ушбу ҳолат юзасидан Г.М.га нисбатан бу сафар Жиноят Кодексининг 168-моддаси 3-қисми билан иш қўзғатилган.\nШу ўринда Жиноят Кодексининг 168-моддасида фирибгарлик, яъни алдаш ёки ишончни суиистеъмол қилиш йўли билан ўзганинг мулкини ёки ўзганинг мулкига бўлган ҳуқуқни қўлга киритганлик учун жазо белгиланганини таъкидлаш зарур. Яъни бундай ҳаракат учун инсон энг кам ойлик иш ҳақининг эллик бараваридан юз бараваригача миқдорда жарима ёки икки йилгача ахлоқ тузатиш ишлари ёки бир йилдан уч йилгача озодликни чеклаш ёхуд уч йилгача озодликдан маҳрум қилиш билан жазоланиши белгиланган. Мазкур модданинг 3-қисмида эса фирибгарлик кўп миқдорда ёки такроран ёки хавфли рецидивист томонидан ёинки хизмат мавқеидан фойдаланиб содир этилган бўлса, энг кам ойлик иш ҳақининг уч юз бараваридан тўрт юз бараваригача миқдорда жарима ёки икки йилдан уч йилгача ахлоқ тузатиш ишлари ёхуд муайян ҳуқуқдан маҳрум этилган ҳолда беш йилдан саккиз йилгача озодликдан маҳрум қилиш билан жазоланиши кўрсатиб ўтилган. Етказилган моддий зарарнинг ўрни қопланган тақдирда озодликни чеклаш ва озодликдан маҳрум қилиш тариқасидаги жазо қўлланилмайди.\nАлбатта, бу каби фирибгарларга алданиб қолмаслик учун, аввало, фуқароларнинг ҳуқуқий ва диний билимларини ошириш муҳим саналади. Бундан ташқари, давлат ва жамоатчилик назоратини кучайтириш уюшган фирибгарликларга чек қўйишнинг ягона йўлидир.\nМурожаатни ўрганишда яна сохтакорликка йўл қўйилганлиги фош этилди\nҚозоғистон Республикасида рўй берган ҳалокат тўғрисидаги фикрлар\nНью-Йоркда портлаш юз берди


Президент фармони: «Ўзбекистон ҳаво йўллари» энди йўқ » JIZZAXCITY.UZ - Жиззах ахборот портали\nЖиззах ахборот портали » Сиёсат » Президент фармони: «Ўзбекистон ҳаво йўллари» энди йўқ\nФуқаро авиацияси, жумладан, ерусти инфратузилмаси эксплуатациясининг ҳаддан зиёд монополлашуви бу соҳада хизмат кўрсатишнинг жаҳон даражасидан сезиларли ортда қолишига, шунингдек, мамлакатдаги айрим аэропортларнинг рентабеллигини йўқотишига олиб келди. Бу ҳақда Ўзбекистон Республикаси Президенти имзолаган тегишли фармонида айтилади.\nФармонга кўра, «Ўзбекистон ҳаво йўллари» МАК қайта ташкил этилади. МАК дирекция базасида «Uzbekistan Airways» АЖ, «Учувчилар мажмуаси» ДУК, «Ҳаво алоқалари бош агентлиги» ва «Ўзавиатехтаъминот» комплекси иш бошлаши кутилмоқда.\nЎзбекистондаги аэропортлар салоҳиятидан самарали фойдаланиш мақсадида «Uzbekistan Airports» АЖ фаолияти ҳам йўлга қўйилмоқда. Жамият ҳаво кемаларига хизмат кўрсатиш билан бирга, халқаро ҳамкорликни ривожлантириш, аэропорт инфратузилмасини яхшилаш билан машғул бўлади.\nШунингдек, аэропортлар ҳудудида замонавий савдо шохобчалар фаолиятини шакллантириш ва банк хизматларини ташкил этиш бўйича тегишли ишлар олиб борилади.\nҲужжатга кўра, миллий авиакомпания қошида Uzbekistan Airways ва Uzbekistan Airports (аэропортни назорат қилиш бўйича) акциядорлик жамиятлари тузилиши белгилаб қўйилган ва уларнинг асосий вазифалари белгилаб берилган.


Ўтган йил охирида Россиядан мигрантларининг пул ўтказмалари камайди - 15.04.2021, Sputnik Ўзбекистон\nМеҳнат мигрантларининг пул ўтказмалари 2020 йил IV чорагида 9,6 фоизга камайди. 15.04.2021, Sputnik Ўзбекистон\nТОШКЕНТ, 15 апр — Sputnik. Россиядан меҳнат мигрантларининг пул ўтказмалари 2020 йил IV чорагида ўтган даврга нисбатан 9,6 фоизга камайди, деб хабар қилди РИА Новости.Россия Банки маълумотларига қараганда 2020 йил сўнгги чорагида пул ўтказмалари фақат Беларус ва Украинага кўпайган. Бу давлатларга ўтказмалар миқдори мос равишда 30% ва 1,6%га кўтарилиб, 110,3 ва 159,8 миллион долларни ташкил этди.МДҲнинг қолган давлатлари бўйича салбий динамика кузатилди.Мигрантларнинг ўтказмалари Қозоғистон 10%, Ўзбекистон 4 %га камайди (сумма 34,3 миллион ва 913 миллион доллар).Ўтган йилнинг охирги чорагида тожикистонлик меҳнат мигрантлари пул ўтказмалари 23,7 фоизга камайди, жами 348,1 миллион доллар ташкил этди.Марказий Осиёнинг яна икки давлати - Туркманистон (25 фоиз), Қирғизистон (20 фоиз) камайди, 0,3 ва 379,5 миллион доллар ўтказилди.\nроссия, туркманистон, тожикистон, қирғизистон, қозоғистон, ўзбекистон\n19:32 15.04.2021 (янгиланди: 19:35 15.04.2021)\nМеҳнат мигрантларининг пул ўтказмалари 2020 йил IV чорагида 9,6 фоизга камайди.\nТОШКЕНТ, 15 апр — Sputnik. Россиядан меҳнат мигрантларининг пул ўтказмалари 2020 йил IV чорагида ўтган даврга нисбатан 9,6 фоизга камайди, деб хабар қилди РИА Новости.\nРоссия Банки маълумотларига қараганда 2020 йил сўнгги чорагида пул ўтказмалари фақат Беларус ва Украинага кўпайган. Бу давлатларга ўтказмалар миқдори мос равишда 30% ва 1,6%га кўтарилиб, 110,3 ва 159,8 миллион долларни ташкил этди.\nМДҲнинг қолган давлатлари бўйича салбий динамика кузатилди.\nМигрантларнинг ўтказмалари Қозоғистон 10%, Ўзбекистон 4 %га камайди (сумма 34,3 миллион ва 913 миллион доллар).\n14 Апрел, 16:15\nЎтган йилнинг охирги чорагида тожикистонлик меҳнат мигрантлари пул ўтказмалари 23,7 фоизга камайди, жами 348,1 миллион доллар ташкил этди.\nМарказий Осиёнинг яна икки давлати - Туркманистон (25 фоиз), Қирғизистон (20 фоиз) камайди, 0,3 ва 379,5 миллион доллар ўтказилди.


Яна 40 кишида коронавирус аниқланди. ССВ...\n31.05.2020 23:13 0 4770\n2020 йил 31 май соат 23:00 ҳолатига кўра, Ўзбекистонда коронавирус инфекцияси қайд этилганлар сони 3623 (+40) нафарни ташкил этмоқда. Бу ҳақда Соғлиқни сақлаш вазирлиги Жамоатчилик билан алоқалар бўлими хабар берди.\nЯнги касалланиш ҳолатларининг 38 нафари Навоий вилоятидаги карантин муассасаларида, 2 нафари Самарқанд вилоятида коронавирус инфекциясига чалинган беморлар билан мулоқотда бўлган карантиндаги фуқаролар орасида тасдиқланди.\nАйни пайтда юртимизда 2837 (+54) нафар коронавирус инфекциясига чалинган фуқаролар соғайди.\nҲозирда мамлакатимизда даволанаётган 771 нафар беморга шифокорларимиз томонидан белгиланган стандартлар бўйича даво чоралари кўрилмоқда.\nКоронавирус Кеча, 21:53


Акаев Қирғизистонга нима учун қайтганини айтди | Qalampir.uz\nАкаев Қирғизистонга нима учун қайтганини айтди\nОлам\t03 Август 11:01 14858\nҚирғизистоннинг биринчи Президенти — Россиядан Бишкекка “Қумтор” олтин конидаги коррупция иши бўйича сўроқ қилиниш учун келган Асқар Акаев тергов жараёни ҳақида биринчи баёнотини берди. Бу ҳақда у Миллий хавфсизлик давлат қўмитаси биносида сўроқ қилинганидан сўнг гапирган.\n“Мен “Қумтор”ни қандай қилиб қурганимиз, “Қумтор”ни нима учун қурганимиз, қандай хатоларга йўл қўйилган бўлиши мумкин — бир сўз билан айтганда ҳамма нарса ҳақида очиқ ва самимий айтиш учун келдим. Тергов давом этади, мен бугун келдим, энди иш билан танишдим”, деган Акаев журналистларга.\nТаъкидланишича, у Қирғизистонга бир ҳафтага учиб келганини қўшимча қилган. Қирғизистоннинг собиқ Президенти, шунингдек, янги давлат раҳбари Садир Жапаров билан учрашгани ҳақида гапирган.\n“Мен Жапаров билан қароргоҳда учрашдим. Ҳамма нарсани айтиб беришим учун менга йўл очганига миннатдорлик билдирдим”, деган Акаев.\nАввалроқ, Қирғизистоннинг биринчи Президенти Асқар Акаев Бишкекка келгани ҳамда Миллий хавфсизлик давлат қўмитаси биносида ушлаб турилгани ҳақида хабар бергандик.\n22 Сентябрь 15:47 33093\n21 Сентябрь 12:00 27231\n21 Сентябрь 09:50 22683\n23 Сентябрь 16:54 20335